Apple Еврокомиссиянинг компаниядан 13 миллиард доллар ундириб олиш тўғрисидаги қароридан норози\n09:09 / 19.12.2016\nФото: © EPA/PAUL MILLER\nApple бу ҳафта Еврокомиссиянинг корпорациядан тўланмаган солиқлар учун миллиардлаб евро маблағни ундириб олиш тўғрисидаги қарорига қарши апелляция киритади. Бу ҳақда Reuters агентлиги билан суҳбатда Apple бош юристи Брюс Сиуэлл маълум қилган.\nУнинг сўзларига кўра, корпорация фақатгина савдо маркаси сабаб уни айблашганини исботламоқчи. "Apple яхши нишондир. Сабаби компания номи кўплаб ОАВда тилга олинади. Бу ҳолат еврокомиссарга (рақобат бўйича еврокомиссар Маргрете Вестагеро - Даниядан) 2016 йилнинг энг машҳур даниялик кишиси сифатида танилиш имконини беради", - дея аниқлик киритиб ўтди юрист.\nУнинг таъкидлашича, Еврокомиссия Apple томонининг исботлари билан ҳаттоки танишиб ҳам чиқмаган.\nАввалроқ, рақобат бўйича еврокомиссар АҚШ молия вазирлиги билан бу борада "ўзаро тушунмовчилик юзага келганини" маълум қилганди. Вестагернинг сўзларига кўра, ЕК қарори субсидия бериш қоидаларига асосланади. Унга кўра, Европа Иттифоқининг алоҳида мамлакатларига солиқ битимларини тақиқланади.\nМаълумот учун, Еврокомиссия август ойи охирида Ирландия ҳукумати томонидан Apple’га тақдим этилган давлат ёрдами ва солиқ имтиёзларини ноқонуний деб тан олганди ҳамда компанияни республикага 13 миллиард еврога қадар маблағни тўлаб беришга мажбур қилиб қўйди. Apple вакиллари эса апелляция киритишлари ҳақида маълум қилишган. Аввалроқ, АҚШ Молия вазирлиги ЕК қарори Европа Иттифоқига хорижий инвестицияларни жалб этишда салбий таъсир кўрсатишини кўрсатиб ўтди.\nApple 1976 йилда ташкил этилган бўлиб, iPhone смартфонлари, iPad планшет компьютерлари, iPod мусиқа плеейрлари ва ноутбуклар ишлаб чиқаради. Корпорациянинг бозордаги қиймати 530 миллиард доллардан ортиқ.


БМТ Исроил ва Фаластинни муросага чақирди\n16 май 2021, Тошкент вақти: 08:45\nБМТ Бош котиби Бан Ки Мун Исроил Бош вазири Эхуд Олмертга Ғазо Секторида гуманитар вазият ёмонлашаётганидан чуқур хавотир билдирди.\nБан Исроилни БМТ ёрдам кўрсатувчи ходимлари Ғазога киришига рухсат бериш чақирди. Фаластинликларнинг ракета ҳужумига жавобан Исроил 4 ноябр куни Ғазога кириш ва чиқишни тўхтатиб қўйган.\nАйни пайтда БМТнинг инсон ҳуқуқлари бўйича олий комиссари Нави Пиллей Исроилни Ғазо секторини қамал қилишни тўхтатишга чақирди. Пиллей Ғазонинг блокада қилиниши гуманитар қонунга зид экани, чунки у фаластинликларни озиқ-овқат, тиббий дорилар, ёнилғи ва электр каби оддий нарсалардан фойдаланиш ҳуқуқидан маҳрум қилаётганини айтди. БМТ расмийси фаластинликларни Исроил ҳудудига ракета отишни тўхтатишга, айни пайтда Исроил ҳарбийларини Хамас назоратидаги Ғазога бостириб киришни тўхтатишга чақирди.


20 январь куни Лондон шаҳридан оқиб ўтувчи Темза дарёсига бир кит адашиб кириб қолгани тўғрисида хабар берган эдик.\nТарихда, ҳар ҳолда, сўнгги бир аср мобайнида мисли кўрилмаган бу воқеа нафақат Темза бўйига ёпирилиб келақолган лондонликлар, балки умуман жаҳон жамоатчилигининг қизиқишини уйғотди.\nҒаройиб ҳодисадан хабар топиб, Темза бўйига етиб келган лондонликлар оддий кит эмас, балки унинг жуда кам учрайдиган турини кўрдилар. Тана тузилишига қараб, китнинг бу турини "бутилкасимон бурунли кит", деб аташади.\nКит жонивор Лондоннинг рамзи бўлган Биг Бен яқинида, яъни шаҳар марказида пишқириб сузиб юрди.\nУни қутқариш, келган жойи – денгизга қайтариш ишлари дарҳол бошланди. Китни биринчилардан бўлиб кўриб қолган аёл гапиради:\n- Мен китнинг соҳилга чиқиб қолганини, кейин сувдаги бир бола унга тош отганини кўриб қолдим. Кейин у китга яқин бориб, уни туртди.\nКўпчилик учун кит яхшигина томоша, болалари учун ғаройиб эрмак бўлди.\n- Жуда ажойиб, шундай эмасми? Лекин, афсуски, уни бемалол кўриш мумкин пайтда кўра олмадик. Бу ҳодиса тўғрисида телевизордан эшитиб, етиб келсак, у дарёнинг ўртасига сузиб кириб кетган экан. Шунинг учун у пишқирганда отилиб чиқадиган сувнигина кўраяпмиз,- дейди китни кўриш учун ўғлини етаклаб келган яна бир лондонлик.\nКитлар одатда туби чуқур денгизларда яшашини ҳамма билади. Бундан ташқари ҳеч бир кит ёлғиз яшамайди. Шунинг учун ҳам китнинг Темза дарёсига бир ўзи қандай қилиб кириб қолганига ҳамма ҳайрон.\nОддий лондонликлар ҳам, уни қутқариш билан шуғулланаётган мутахассиcлар ҳам ташвиш билдирмоқдалар. Китнинг яралангани ҳам кўриниб турибди.\nАтлантика Кит жамғармаси Эдвин Таймвил китнинг аҳволи тўғрисида бундай деди:\n- У оғир жароҳат олган. Афтидан чап кўзининг атрофи яраланган. Жуда чарчаганга ўхшаб турибди.\n20 январь куни қоронғи тушиши билан кит кўздан йўқолди. Бироқ 21 январь куни тонгданоқ уни қутқариш ишлари давом эттирилди. Қутқарувчилар кун бўйи ҳаракат қилди. Чунки суви саёз бўлгани учун кит Темзада кўпи билан 2 кунгина тирик қолиши мумкин.\nДокторлар эса, кун бўйи китнинг саломатлигини текшириш билан банд бўлди.\n21 январь куни кечга яқин қутқарувчилар китни кемалар ёрдамида Темза дарёси денгизга қўшиладиган жой томон олиб кета бошладилар.


Фоторепортаж: Кўз ўнгимизда — бебаҳо дурдоналар! / Ўзбекистон янгиликлари, энг сўнгги хабарлар\nСўнгги хабарлар: Мурод Хонтўраевга нисбатан "қамоққа олиш" эҳтиёт чораси қўлланилди — ОАВ\nСўнгги хабарлар: Пискентда марказий касалхонага чақалоқ ташлаб кетилди\nФоторепортаж: Кўз ўнгимизда — бебаҳо дурдоналар!\n01 июн 2018, 10:09 802 кўрилди\nБугунги кунда Санкт-Петербургдаги Россия Миллий кутубхонасида Ўзбекистон маданий меросига оид минглаб қўлёзмалар сақланади. Шу кунларда ушбу маърифат масканида катта кўргазмага тайёргарлик кўрилмоқда.\nКўргазма 6 июнь куни Санкт-Петербургда бўлиб ўтадиган “Ўзбекистон маданий мероси – халқлар ва мамлакатлар ўртасида мулоқотга йўқ” Иккинчи халқаро конгресси доирасида очилади.\nТаъкидлаш керак, бундай кўргазма Ўзбекистон ва Россия Миллий кутубхонаси тарихида илк бор ташкил этилмоқда.\nКoнгресс иштирокчилари кўргазмада маданиятимизнинг бебаҳо дурдоналари асл нусхаларини кўриш имконига эга бўладилар. Қайд этиш жоиз, шу вақтга қадар ушбу қўлёзмаларни фақатгина олимлар ва мутахассислар кўришлари мумкин эди.\n“Ўзбекистон маданий мероси – халқлар ва мамлакатлар ўртасида мулоқотга йўқ” Иккинчи халқаро конгресси ташкилотчилари кўргазмага тайёргарлик жараёнидан фотолавҳаларни тақдим этди.\nМурод Хонтўраевга нисбатан "қамоққа олиш" эҳтиёт чораси қўлланилди — ОАВ\t Пискентда марказий касалхонага чақалоқ ташлаб кетилди\t "Мени кечиринг, Равшан ака" — Уткин Равшан Эрматовдан кечирим сўради\t Наманганда автомашинага ўрнатилган газ баллони ёрилиб кетди\n"Мени кечиринг, Равшан ака" — Уткин Равшан Эрматовдан кечирим сўради


Мавзу: "Хитой" - Terabayt.Uz\nУшбу махсус 5G-айфон ҳатто оддий iPhone 11’дан арзонроққа сотиляпти! Қизиқ-а: барибир 5G-модеми йўқ бўлган смартфон қанақасига бешинчи авлод уяли алоқа тармоғида ишлаши мумкин!?\nSamsung компаниясининг Galaxy Fold модели, гарчи бир қатор машмашалар билан қайта ишланиб қайта сотувга чиқарилган бўлса-да, ўз харидорларини топмоқда.\nSamsung Хитойдаги энг сўнгги смартфон заводини ёпди\nSamsung Хитойдаги энг сўнгги смартфон заводини ёпди. Бир неча ой олдин Хуэйчжоудаги заводда ишлаб чиқариш қисқарган эди. Энди эса, Reuters агентлигининг хабар беришича, завод бутунлай ёпиб ташланди.\nМиллий хавфсизлик агентлиги вакили АҚШнинг тўртта мамлакат хакерларидан қўрқишини айтди, булар...\n«Бу мамлакатнинг ялпи ички маҳсулот ҳажми биздаги Иллинойс ёки Пенсильвания штатиникидан ҳам кам. Лекин у кибермаконда қанчадан-қанча муаммолар келтириб чиқариши мумкин...»\nStrategy Analytics бюроси эълон қилган хисоботларга кўра, Samsung Electronics дунёдаги энг катта бозорлардан бири – Хитой бозоридаги ўрнини деярли йўқотган. Агар 2016 йилда компаниянинг Хитой смартфон бозоридаги улуши 4,9 фоизни ташкил қилган бўлса,\nХитой армияси ўз қудрати бўйича фақат шу икки давлатникидан кейинги – учинчи ўринда туради. Мамлакатнинг 2019 йилги ҳарбий бюджети 177 миллиард АҚШ долларига тенг.\nApple хавф туғилиши билан Хитойдан «жуфтакни ростлаш»га тайёргарлик кўриб қўйди\nАгарда Хитойда ишлаб чиқарилган товарлар учун қўшимча бож жорий этилса, АҚШ бозорида Apple маҳсулотлари анчагина қимматлайди. Купертинолик гигант нима бўлганда ҳам бундан ютқазади...\nХитойда умуман ишламайдиган (улар орасида Google, Facebook ва LinkedIn ҳам бор) сайтлардан ташқари, ҳукумат ҳар йили қонли воқеалар санаси арафасида минглаб сайтларни вақтинча блоклаб туради.


Маркус РэшфордГарет СаутгейтЖейдон СанчоБукайо Сака\nОвертаймлар якунидаги иккита алмаштириш – мутлақо мантиқий юриш бўлганди.\nАнглия Европа чемпионати финалида Италияга пенальтилар сериясида ютқазди ва узоқ вақт кутилган халқаро совриндан яна бенасиб қолди. 11 метрлик зарбалар серияси жуда ҳаяжонли ва ноодатий кечди: Саутгейт 120-дақиқа арафасида икки ўзгариш амалга оширди, Ҳендерсон ва Уокер ўрнига Рашфорд ва Санчо туширилди, аммо бу икки янги кучнинг иккиси ҳам ўз имкониятларини йўққа чиқарди. Ҳал қилувчи зарбани беришда эса Сака хатога йўл қўйди, у ҳам иккинчи бўлим давомида майдонга тушганди. Кўпчилик бундай муҳим паллада нега бу 19 ёшли футболчи нуқтага яқинлашганини тушунмаяпти.\nЭнди Саутгейтни ўзининг хато қарорлари билан ғалабани рақибга тақдим этган ландовур деб аташмоқда. Лекин бу фикрлар объектив эмас, балки ҳиссиётга асосланган, натижадан келиб чиққан ҳолда айтилган баҳодир. Рўй берган ҳодисани яхшироқ тушуниш учун ўйиннинг 117-дақиқасига, пенальтилар сериясига тайёргарлик кетаётган паллага қайтиш керак.\nАнглиянинг азалий муаммоси\nАнглияликларда ҳамиша пенальтилар сериясида ғалаба қозониш муаммо бўлиб келган. Миллий жамоанинг штатдаги пенальтичиси Кейн эди: фақат у бу ишни клубда ҳам терма жамоада ҳам барқарор равишда амалга ошириб келган (фаолиятида жами 52 уриниш, 88 фоизлик муваффақият). Қуйидаги суратда 2015 йилдан бошлаб финал ўйинидаги натижалар ҳам қўшиб ҳисобланган.\nУндан кейинги кўрсаткич Рашфордники, қолган футболчилар эса – ўйинларда 11 метрдан 10 мартадан ортиқ зарба бермаган. Овертаймлар охиригача майдонда қолган айрим футболчиларда эса бу борадаги тажриба жуда ёмон эди. Грилишда – икки зарба, Шоу ва Стоунзда – биттадан, Уокерда – ноль (у сўнгги марта 2013 йилда «Тоттенҳэм»да эканида Англия Лигаси кубогида пенальти тепишига тўғри келган), Ҳендерсонда – икки, аммо икки уринишда ҳам хато қилган. Ҳендерсон ЖЧ-2018да Колумбияга қарши ўйинда хато қилган, Евро-2020 арафасида Руминияга қарши ўртоқлик учрашувида ҳам 11 метрдан гол уролмаганди.\nБу эса Италия термасидаги пенальтичиларнинг натижалари. Ўйин давомида алмаштириб юборилган Иммобиле ва Инсиньесиз ҳам рўйхатдагиларнинг тажрибаси катталигини кўриш мумкин.\nАнглия дарвозаси томон Берарди, Белотти, Бонуччи, Бернардески ва Жоржиньо тепишди. Улардан фақат Бернардески ва Бонуччи фаолияти давомида ўйинларда 11 метрлик нуқтадан 10 мартадан камроқ зарба беришган, аммо уларнинг иккисининг кўрсаткичлари инглизларникидан яхшироқ: Бернардески – 2015 йилдан буён 9 уринишдан 7тасида аниқ ҳаракат қилган, Бонуччи – 6тадан 5тасида. Бонуччи доимий равишда пенальтилар сериясида иштирок этиб келади ва деярли ҳар сафар ишончни оқлаган. У фақат бир бор хато қилган – Евро-2016 чоракфиналида Германияга қарши ўйинда ҳам у ёмон зарба бермаган, шунчаки Нойер мураккаб йўллаган тўпга ета олганди (ўша ўйиннинг асосий вақтида у Нойерни доғда қолдира олганди, пенальтилар сериясида эса Германия 6:5 ҳисобида устун келган).\nСаутгейт нима учун пенальтилар серияси учун икки футболчи туширди\nБарчаси оддий: мураббийлар штабига пенальти тепишда тажрибаси бор футболчилар керак эди. Шу туфайли овертаймлар охирида Рэшфорд ва Санчо майдон четида пайдо бўлди. Юқоридаги суратда кўрсатилганидек, улар терма жамоада 11 метрлик зарбаларни ижро этиш бўйича иккинчи ва учинчи кўрсаткичларни қайд этиб туришганди.\nРэшфорд – аввалдан «Манчестер Юнайтед»нинг штатдаги пенальтичиси эди, Бруну Фернандеш келгач, иккинчи пенальтичи. У ҳамиша ўзига хос тарзда пенальти ижро этади: майда қадамлар ташлаб яқинлашади, тайёрланади, кейин дарвозабоннинг ҳаракатига қараб зарба беради. Агар дарвозабон ўнгга ёки чапга ҳаракат бошлаб улгурган бўлса, Рашфорд тўпни қарама-қарши томонга йўналтиради. Агар дарвозабон жойида турган бўлса, Рэшфорд бурчаклардан бири томон кучли зарба йўллашга ҳаракат қилади. Доннаруммага қарши дуэлда ҳужумчи барчасини тўғри қилди, пауза ушлади ва дарвозабонни ўрнидан силжишга мажбур қилди, аммо унинг қарама-қарши томонга йўналтирган зарбаси устунга тегди.\nСанчода якшанба кунги ўйинга қадар 100 фоизлик натижа эди - 8 уринишда 8 гол. У сўнгги икки зарбасидаги ҳаракатини ўзгартирмади, аммо унинг дарвозанинг чап бурчагига йўллаган зарбаси йўналишини Доннарумма топа олди.\nҲозирда Рэшфорд ва Санчо гол ура олмагани учун барча мураббийни танқид қилмоқда. Аммо Саугтейт сериядан олдин ушбу тажрибали пенальтичиларга ишонч билдирмаганида ҳам танқид остида қолиши тайин эди.\nМураббий ўз ихтиёридаги энг яхшиларни майдонга туширганди. Аммо улар ишончни оқлай олишмади.\nНима учун ҳал қилувчи зарбани Сака берди? Жамоа етакчиси – Стерлинг қаерда эди?!\nСтерлинг тепмаганининг сабаблари бор: пенальти – унинг кучли жиҳати эмас. Уринишларининг 44 фоизидан фойдалана олган – жуда ёмон кўрсаткич. У сўнгги икки мавсумда тўртта пенальтидан фақат бир гол урган. Раҳим 11 метрлик зарбаларни тўғри келганча тепади, мураккаб манераларсиз, бир нуқтага қаттиқ тепмасдан. Одатда унинг кўп зарбалари марказга берилади, шу туфайли дарвозабонлар Стерлинг нима қилишини олдиндан ўқий олишади. Балки Стерлинг тўпга олтинчи бўлиб яқинлашган бўларди, лекин у асосий рўйхатга қўшилмагани - асосли ва мантиқий эди.\nСакага ишонч билдириш – баҳсли қарор, Саутгейт бунинг учун айбни зиммасига олиб бўлган. Аммо яққол номзодлар ҳам йўқ эди. Таркибда Грилиш, Стоунз, Филлипс каби тажрибали футболчилар ҳам бор – лекин улар ўз клубларида пенальти тепиб юришмаган.\nФиллипс «Лидс»да пенальти тепганига кўп вақт бўлган, аммо ўшанда ҳам учта имкониятдан фақат иккита гол урган. Шоуда фақат бир уриниш бўлган «Вильярреал»га қарши Европа Лигаси финалида — унинг зарбаси голга айланган, лекин дарвозабон очиқчасига кучсиз йўлланган тўпни қайтаришига бир бахя қолганди.\nСака бешинчи бўлиб қўйилгани у ўйинни ҳал қилиши мақсадида қилинмаганди, шунчаки аввалроқ зарба берган тўрт футболчи аниқ ҳаракат қилишига ва Сакага иш қолдирилмаслигига умид қилинганди. Лекин факт шуки, «Арсенал» вингери катта футболда ҳали бирор марта 11 метрдан зарба бермаган. Букайо ёшлар ўртасидаги Англия Кубогида, ёшлар терма жамоаси миқёсидаги ўртоқлик учрашувида ҳамда «Реал» билан ўртоқлик учрашувида пенальти тепган, шунда ҳам барча уринишлари муваффақиятли чиқмаган: икки гол ва бир хато.\nУ Доннарумма қаршисида худди Санчо каби ҳаракат қилди: дарвозабон ортиқча қийинчиликсиз тўпни тўсди.\nУни бутун жамоа келиб юпатди – Сака захирадан ўйинга қўшилгач, майдондаги энг фаол футболчилардан бўлганди.\nСаутгейт статистикага ва муайян футболчиларга таянди, аммо руҳият ва омад омили унинг мантиғидан устунроқ келди. Мураббийни бу қарорлари учун айблаб бўлмайди. Италия тажрибалироқ жамоа бўлиб чиқди ва буни керакли вазиятда исботлади.


"Алп Жамол"дан "Кредит-Стандарт"гача: Ўзбекистонда фаолияти тугатилган банклар ҳақида\nАсосий/Сўнгги янгиликлар/"Алп Жамол"дан "Кредит-Стандарт"гача: Ўзбекистонда фаолияти тугатилган банклар ҳақида\nНашр қилинган сана: 14.10.2021 19:00\nМустақилликнинг ўтган йиллари давомида Ўзбекистонда турли номдаги, шаклдаги, кўринишдаги тижорат банклари фаолият юритган.Ушбу банкларнинг барчаси ҳам муваффақиятли фаолият юритмаган - уларнинг айримлари турли сабабларга кўра тугатилган. Bankers.uz Ўзбекистонда маълум муддатда фаолият кўрсатган ва турли сабабларга кўра ёпилган банклар тўғрисида мақола тайёрлади.\nОчилган йили: 1988 йил\nЁпилган йили: 1992 йил\nФаолият кўрсатган муддати: 4 йил\nЁпилиш сабаби: банк эгаси қамалиши ортидан мусодара қилинган\nNurAnvarbank очилган пайтда Устав капитали 890,54 млн. АҚШ доллари бўлган.\nNurAnvarbank 1988 йили СССРнинг "Банклар ва банк фаолияти тўғрисида" қонуни асосида мустақил банк (нодавлат банки) сифатида ташкил топган. Банкнинг эгаси тадбиркор Анвар Тилланазаровнинг 1992 йили Би-Би-Си нашрига берган интервьюсида банк таъсисчиси Ўзбекистоннинг барча ҳудудларида иш олиб борадиган 21 та ширкат эканлиги ва улардан энг асосийси "Оврўподаги энг катта ширкатлардан бири" Интервосток уюшмаси эканлигини айтади. Банк очилган пайтда Низом жамғармаси (Устав капитали) 300 млн. совет рубли (ўша вақтдаги курс бўйича 890,54 млн. АҚШ доллари!) ни ташкил қилган. Банкнинг биринчи биноси "учта ҳовлини сотиб олиб" ўша ерда фаолият бошлаган. 1992 йилда Анвар Тилланазаров давлат мулкини ўзлаштиришда айбланиб, узоқ муддатга озодликдан маҳрум этилади. Ҳибсга олингач, бутун мол-мулки давлат фойдасига мусодара қилинади.\nОчилган йили: 1992 йил\nЁпилган йили: 1998 йил\nФаолият кўрсатган муддати: 6 йил\nҲозир Москвада яшаётган "Рустамбанк" асосчиси Рустам Усмонов 1998 йилдан 2017 йилгача қамоқда ўтирган.\nРустамбанк мустақил Ўзбекистон тарихидаги биринчи хусусий банк саналади. Банк 1992 йилда ўз фаолиятини бошлайди. Молия муассаси номи унинг эгаси жалолободлик тадбиркор Рустам Усмонов исмидан олинган. Усмонов 2017 йилда BBC нашрига берган интервьюсида банк очиш таклифи Ўзбекистоннинг биринчи президенти Ислом Каримов берганини айтган. Айрим нашрларнинг ёзишича, Рустамбанк "Ватан тараққиёти" партиясини молиялаштириб келган ва шунинг натижасида банк ва унинг эгаси "осмонида қора булутлар сузган". Дарҳақиқат, Рустам Усмонов "Ватан тараққиёти" партиясининг даврий нашри «Ватан» газетаси учун мақолалар ёзиб келган. Мақолаларида Марказий банк юритаётган сиёсатини танқид қилган. 1998 йил 19 октябрь куни Андижон вилоят Жиноят ишлари бўйича суд ҳукмига кўра, Рустам Усмонов товламачилик, валютани ноқонуний олиш-сотиш каби моддаларда айбланиб, 14 йил муддатга озодликдан маҳрум қилинди.\n1990 йилларда Самарқандда очилган яна бир хусусий банк. Номи банкнинг эгаси, самарқандлик тадбиркор Умар Ражабов исмидан олинган. Ражабовнинг банкдан ташқари «Умар» номли қурилиш компанияси ҳам бўлган. Айни қурилиш ширкати туфайли 2019 йилда "Умарбой" Самарқанд шаҳрида қурилган ноқонуний кўп қаватли уйлари туфайли 11 йил озодликдан маҳрум қилинди. "Умарбанк" тугатилгандан кейин ҳозирда банкнинг ўрнида "Ипак Йўли" банкнинг Умар филиали жойлашган.\nОчилган йили: 1990 йил\nЁпилган йили: 2004 йил\nФаолият кўрсатган муддати: 14 йил\nТугатилиш шакли: Капиталбанкка қўшиб юборилган\nАвиабанк 1990 йил декабрда универсал тижорат банки сифатида ташкил топди. Банк республикадаги авиация транспорти ва унга хизмат кўрсатадиган инфратузилмаларни ривожлантиришга, молия-кредит ресурсларини жалб қилишга кўмаклашиш мақсадида очилган. 2004 йили декабрда Капиталбанк билан бирлашади.\nОчилган йили: 2002 йил\nЁпилган йили: 2005 йил\nФаолият кўрсатган муддати: 3 йил\nЁпилиш сабаби: банк қонунчилигини бузиш\nБизнес-Банк 2002 йилда ташкил топган ва ёпилгунга қадар Ўзбекистоннинг энг йирик хусусий банки бўлиб фаолият кўрсатган. Банк акциядорлари таркибида 49 фоиз юридик шахслар, жумладан ахборот технологиялари соҳасидаги маҳсулотларга ихтисослашган Naytov ўзбек-америка қўшма корхонаси (14,4%) ҳамда унинг шўба корхонаси NCI Projects Inc (13,2%), шунингдек, 51 фоиз жисмоний шахслар бўлган.\n2004 йил охирига келиб Европа тикланиш ва тараққиёт банки (ЕТТБ) банкка 5 млн. доллар сармоя ётқизади ва банк акцияларининг 40 фоизини олишга қарор қилади.\nБанк ёпилган пайтда унинг асосий акциядори, тошкентлик тадбиркор Сергей Цой мамлакатдан чиқиб кетган. Reuters агентлигининг ўз манбаларига таяниб ёзишича, Сергей Цой ҳукуматга яқин доиралар таъсирида мамлакатни тарк этишга мажбур бўлган. Бизнес-Банкнинг Ўзбекистон Марказий банки томонидан лицензияси олиб қўйиш қарори банк юқори раҳбариятининг ушбу бизнесни Ўзбекистонда ўсиб бораётган бошқа бир хусусий банкка (Фарғона нашри хабарига кўра, бу банк «Кредит-Стандарт» банк) сотишдан бош тортгандан кейин қабул қилинган.\nОчилган йили: 1995 йил\nЁпилган йили: 2006 йил\nФаолият кўрсатган муддати: 11 йил\nТугатилиш шакли: Ўзсаноатқурилишбанкка қўшиб юборилган\n"Узприватбанк" ўзбек халқаро банки 1995 йил 28 февраль куни Марказий банкдан фаолиятни амалга ошириш учун лицензия олади. Акциядорлари таркибида хорижий банклар ва ўзбекистонлик йирик компаниялар (Голландия Fortis Bank'и, Люксембургнинг "Inter Republic Holdings" молия холдинги, ЎзСҚБ, Навоий ва Олмалиқ кон-металлургия комбинатлари) бўлган ушбу давлат банкини ташкил этиш тўғрисида Вазирлар Маҳкамаси қарори 1994 йил март ойида қабул қилинади. Давлат мулк қўмитасининг 1994 йил 30 майдаги қарорига биноан, Узприватбанкнинг устав капитали 1 млрд. сўм-купон шаклида ташкил этилиши белгиланган.\nБанкка Ўзбекистон иқтисодиётига хорижий капитални олиб кириш, хусусийлаштирилган корхоналарга кўмаклашиш вазифаси юкланган.\n2006 йилда "Узприватбанк" ўзбек халқаро банки активлари, мажбуриялари Ўзсаноатқурилишбанкка берилган.\nОчилган йили: 1994 йил\nЁпилган йили: 2009 йил\nФаолият кўрсатган муддати: 15 йил\n"Парвинабанк" 2009 йил февралида тугатилган. Банк қонунчилигини бузишда айбдор деб топилган молиявий муассасанинг Марказий банк томонидан берилган лицензияси бекор қилинган. Бир йил олдин, 2008 йил июль ойида эса банкнинг хорижий валютада операциялар ўтказиш бўйича умумий лицензияси бекор қилинган.\n"Парвинабанк" хусусий ёпиқ акциядорлик тижорат банки 1994 йилда ташкил этилган. Унинг 30 мингдан ортиқ мижозлари, республиканинг йирик шаҳарларида филиллар ва мини-банклардан иборат кенг тармоғи бўлган. Банк Самарқандда жойлашган "Парвина" молиявий, савдо, ишлаб чиқариш компанияси таркибида эди. Холдинг банкдан ташқари "Парвина-Қурувчи" қурилиш ширкати, "Парвина-Қурувчи PVS" металл-пластмасса буюмлар ишлаб чиқариш ширкати, "ШРЗ 12" шина таъмирлаш заводи, "SU 855" қурилиш моллари ишлаб чиқариш ширкати, цемент-бетон заводи, асфальт-бетон заводи, ғишт ишлаб чиқариш заводи, "Парвина ёрдамчи хўжалиги" фермер хўжалиги, "Парвина-М" агрофирмаси, "Парвина-Суғурта" суғурта компанияси, "Парвина Uni PACK" қадоқлаш материаллари ва флексография маркази, пенопласт ва қуруқ бўёқлар ишлаб чиқариш маркази, "Парвина-Тур" сайёҳлик ширкати, "Парвина" ресторани, гўзаллик салони, "Парвина" газетаси, "Сино" ОАЖ ҳамда полиграфияларга эгалик қилган.\n"Парвинабанк" пул ювишда айбдор деб топилган. Регнум нашрига кўра, ўша вақтда Самарқанд вилояти ҳокими вазифасини бажарувчи Аъзамхон Баҳромов бошчилигидаги гуруҳ ушбу молиявий тузилма орқали 40 млрд. сўм ($28,3 млн.) миқдоридаги маблағни ювишга муваффақ бўлган.\n"Алп Жамол" банк\nОчилган йили: 1998 йил\nЁпилган йили: 2010 йил\nФаолият кўрсатган муддати: 12 йил\nФото: Facebook /Alp Jamol Bank\n2010 йил 10 март куни "Алп Жамол" банк расман ўз фаолиятини тўхтатди. Банк раҳбарияти ўша пайтда "Ўзбекистон Республикаси Марказий банки тўғрисида"ги Қонуннинг 53-моддаси, "Банклар ва банк фаолияти тўғрисида"ги Қонуннинг 14-моддаси асосида "банк қонунчилигини бузиш"да айбдор деб топилган.\nБанк 1998 йил март ойида бир гуруҳ тадбиркорлар — Ўзбекистон резидентлари томонидан ташкил қилинган. 2010 йил 1 январь ҳолатига кўра, "Алп Жамол" банк активлари 118,6 млрд. сўмга етган, банкнинг жисмоний ва юридик мижозлари сони эса 155 мингдан ошган. 2009 йил якунида банк 5 млрд. 959 млн. сўм (расмий курс бўйича 3 млн. 861 минг АҚШ долларидан кўпроқ) ни ташкил қилган.\nБанк пойтахтдан ташқари, Тошкент вилояти, Қашқадарё, Наманган ва Самарқандда ўз филиаллари фаолиятини йўлга қўйган. Банк таркибида 5 та филиал, 19 та мини-банк (улардан 11 таси пойтахтда), 48 та халқаро пул ўтказмалари пункти, 15 махсус касса ҳамда 19 та валюта айирбошлаш шахобчалари бўлган. 11 та банк билан корреспондентлик алоқалари йўлга қўйилган.\n2011 йил март ойида Жиноят ишлари бўйича Тошкент шаҳар Олмазор туман суди чиқарган ҳукмга мувофиқ, "Алп Жамол" банкнинг барча кўчмас ва нокўчмас мулклари давлат фойдасига мусодара этилди. Шу жумладан, Тошкентдаги Версал ҳамда Саёҳат ресторанлари ҳам давлат тасарруфига ўтади. Банк ликвидация қилингандан кейин унинг барча мол-мулклари, жумладан жисмоний шахслар олдидаги мажбуриятлари АТ "Халқ банки"га ўтказилган.\nРусийзабон Регнум агентлиги хабарига кўра, банкнинг эгаси Муҳиддин Асомиддинов ҳамда ўша пайтдаги Бошқарув раиси Фазлиддин Абдурашидов мамлакатни тарк этган. 2019 йил январида Асомиддинов Ўзбекистонга қайтганлиги айтилган.\nЁпилган йили: 2011 йил\nФаолият кўрсатган муддати: 13 йил\n"Ўктамбанк" очиқ акциядорлик тижорат банки 2011 йилда фаолиятини якунлаган. Тугатилиш сабаби сифатида Марказий банк банк қонунчилигининг бузилишини келтирган. Қандай бузилиш эканлигига ойдинлик киритилмаган.\nЎктамбанк 1998 йил Тошкентда ташкил этилган. Асосий акциядорлари юридик шахслар (87 фоиз акция) бўлган. Тугатилаёган пайтда устав капитали 19,919 млрд. сўм эди. 2011 йил 1 январь ҳолатига кўра, активлари миқдори 44,918 млрд. сўм, капитали эса 22,816 млрд. сўмни ташкил қилган. 2010 йил якунларига кўра, соф фойдаси 518,4 млн. сўмни ташкил этган.\nОчилган йили: 2003 йил\nЁпилган йили: 2013 йил\nФаолият кўрсатган муддати: 10 йил\n"Кредит-Стандарт" банк ёпилишидан бир йил олдин валюта билан боғлиқ фаолиятни амалга ошириш лицензияси бекор қилинади. Банк ёпилишига доир ўхшаш сценарий "Алп Жамол" Банк, "Парвина-банк"лар билан ҳам кузатилган\n"Кредит-Стандарт" очиқ акциядорлик-тижорат банки 2003 йил 16 августда 1,3 мрлд. сўм устав капитал билан Тошкентда ўз фаолиятини бошлаган. Банкнинг Тошкент шаҳри, Самарқанд ва Фарғона вилоятларида жами 4 та филиали, 14 та мини-банки бўлган.\nБанк 2007 йил октябрь ойида акциядорлар тарибига "Транскапитал" МЧЖ рус ширкати кириши билан очиқ акциядорлик жамияти сифатида қайта ташкил этилади. 2009 йилда русларнинг банкдаги улуши 76% гача ошди. Банкнинг бошқа акциядорлари номи ва улуши миқдори очиқланмаган. Норасмий манбаларга кўра, "Транскапитал" МЧЖ Ўзбекистонда Қозоғистоннинг "Казкоммерцбанк" АК манфаатларини ҳимоя қилади, шунингдек, биринчи президентнинг тўнғич қизи Гулнора Каримовага ҳам алоқадор жойи борлиги айтилган.\nБанк 1,1 мингта юридик шахсларга хизмат кўрсатган. Банкнинг асосий мижозлари йирик давлат ташкилотлари, хорижий капитал иштирокидаги компаниялар ҳамда ўрта бизнес вакиллари бўлган.\n2012 йил январида банкнинг валюта билан боғлиқ фаолиятни амалга ошириш лицензияси бекор қилинади. 2013 йил эса ноябрь ойида Ўзбекистон Марказий банки "Кредит-Стандарт" банкка берган лицензиясини бекор қилади.\nШунингдек, мустақиллик йиллари ХИФ-банк, "Истиқбол" хусусий очиқ акциядорлик тижорат банки, "Олимбанк" ХЁАТБ, "Адилет" ХОАТБ, "Карвонбанк" ХОАТБ, "Наманганбанк", "Самарқандбанк" каби хусусий банклар ҳам фаолият кўрсатган. Таҳририят интернетдаги маълумотлардан ушбу банклар тўғрисида етарлича ахборот тўплай олмади.\nТеги yopilgan banklar


Бишкекда Сув Кодекси муҳокамасида иштирокчилар жанжаллашди (видео)\nБишкекда Давидова ва Лисий музликларини Қумтор конига кўчиришга имкон берувчи Сув кодексига қўшимча киритиш мақсадида ўтказилган давра суҳбатида бош вазир ўринбосари Дуйшенбек Зилалиев ва фуқаро фаолари ўртасида оғзаки тортишув бўлиб ўтди.\nМунозаралар вақтида Зилалиев қўшимча киритишга қарши чиқаётганларга қарата музликлар аҳволини ўрганиш мақсадида Қумторга биргаликда бориш таклифини берди. Бироқ фаоллардан бириАманбол Бабақулов баёнот бериб, агар ҳукумат қўшимчаларни бекор қилмайдиган бўлса, у ҳолда конга боришнинг ҳожати йўқлигини айтди. Уни давра суҳбатининг бошқа иштирокчилари ҳам қўллаб-қуввватлади. Шундан сўнг Зилалиев микрофонни ўчирди ва фаоллардан овозларни кўтармасликларини сўради.\nҲодиса юзасидан журналистларга изоҳ берган бош вазир ўринбосари, ўзига фикрларини ифода қилиш имконини беришмаганини айтди. «Минг афсус, давра суҳбати кичикроқ можаро билан тугади. Бизга ўз фикримизни тўла билдириш имконини беришмади. Музликларга бағишланган қизиқарли маърузани бўлиб қўйишди. У музликларни табиий йўқ қилиш кўпроқ эканини таъкидлади», - деди Зилалиев. Унинг айтишича, бугунги кунда Қумтор конидаги Давидова ва Лисий музликлари “амалда йўқ бўлган, муз массасининг атиги 20-30% қолган».


Тошкент ва Ромитан туманларида 2,7 млрд сўмлик газ талон-тарож қилинди\nТошкент туманида “М.Г.” МЧЖ раҳбари ўзбошимчалик билан газ қувурига ноқонуний уланган ва 1 млрд сўмлик газдан ноқонуний фойдаланган. Ромитанда эса тадбиркор “Ҳудудгазтаъминот” АЖга 1,7 млрд сўм зарар етказган.\nТОШКЕНТ, 26 янв — Sputnik. Тошкент ва Ромитан туманларида табиий газ тармоғига ноқонуний уланиш ҳолатлари фош этилди. Бу ҳақда Бош прокуратура матбуот хизмати Sputnik нашрига маълум қилди.\nБош прокуратура ҳузуридаги Департаментнинг Тошкент туман бўлими терговга қадар текширув ўтказилган. Унда “М.Г.” МЧЖ раҳбари М.М. жамиятга қарашли иссиқхонанинг табиий газ қувури 2020 йилнинг октябрь ойида газ таъминоти корхонаси ходимлари томонидан тузилган далолатномага асосан тамғаланган бўлсада, тамғани бузиб, ўзбошимчалик билан газ қувурига ноқонуний улангани аниқланган. Газдан ноқонуний фойдаланганлик сабаб 1 млрд сўм зарар етказилган.\n© CC0 / Unsplash / Pruthvi Sagar A R\nНавоийда хусусий корхона раҳбари 437 млн сўмлик газни ўмарди\nХудди шундай ҳолат Ромитан туманида ҳам аниқланган. Ўтказилган тезкор тадбирда фуқаро Н.М. “М.” фермер хўжалигига қарашли дала шийпонида оҳак ишлаб чиқарувчи яширин цех ташкил қилиб, юқори босимли газ тармоғига ўзбошимчалик билан улангани аниқланган. У “Ҳудудгазтаъминот” АЖ манфаатларига 1,7 млрд сўм зарар етказган.\nҲисоб китобларга кўра, ноқонуний равишда фойдаланилган табиий газ куз- қиш мавсумида ҳудуддаги 110 тадан 200 тагача хонадонни узлуксиз газ билан таъминлашга етиши маълум бўлган.\nМазкур ҳолатлар юзасидан Жиноят кодексининг 1852-моддаси (Электр, иссиқлик энергияси, газ, водопроводдан фойдаланиш қоидаларини бузиш) билан жиноят ишлари қўзғатилган.\nҲозир тергов ҳаракатлари ўтказилмоқда.\nЎзбекистон янгиликлари, газ\nСамарқанд вилоятидаги ресторанлардан бирида ёнғин юз берди\nБинонинг тахминан 200 кв.м. майдони ёнғиндан зарарланган. Ёнғиндан жабрланган ва қурбонлар йўқлиги айтилмоқда.\nТОШКЕНТ, 7 мар — Sputnik. Самарқанд вилояти Каттақўрғон туманидаги “Омонбой” маҳалласида жойлашган ресторанда ёнғин содир бўлди. Бу ҳақда Фавқулодда вазиятлар вазирлиги матбуот хизмати хабар қилмоқда.\nМарғилонда тўртта дўконда ёнғин чиқди\nХабар қилинишича, ёнғин, бугун, 7 март куни тахминан соат 11:00 ларда содир бўлган.\nФВВ вилоят бошқармасининг ёнғин-қутқарув гуруҳи воқеа жойига етиб келган. Бирламчи маълумотларга кўра, ҳодиса оқибатида бинонинг тахминан 200 кв.м. майдони ёнғиндан зарарланган.\nҚутқарувчиларнинг тезкор ҳаракатлари натижасида ёнғин қисқа вақт ичида тўлиқ бартараф этилган.\nСодир бўлган ҳолатда жабрланган ва қурбонлар йўқ.\nЭслатиб ўтамиз, аввалроқ Тошкент шаҳри Чилонзор туманидаги “Шовотландия” кафесига қасддан ўт қўйган шахс қўлга олингани хабар қилинган эди. Ёнғин натижасида мазкур кафеда ишлаган ва яшаган беш киши ҳалок бўлган.\nФВВ, ёнғин, Самарқанд вилояти\nҚорақалпоғистонда беш киши ис газидан заҳарланиб ўлди\nҚорақалпоғистоннинг Тўрткўл тумнида бир оиланинг 4 аъзоси ва меҳмон ис газидан заҳарланиб вафот этди. Улар орасида вояга етмаганлар ҳам бор.\nТОШКЕНТ, 7 мар — Sputnik. Қорақалпоғистоннинг Тўрткўл тумнида бир оиланинг 4 аъзоси ва меҳмон ис газидан заҳарланиб, ҳаётдан кўз юмди. Бу ҳақда республика прокуратураси матбуот хизмати хабар қилмоқда.\nҚорақалпоғистонда бир кечада олти киши, жумладан икки бола ис газидан заҳарланиб ўлди\nҲодиса ҳақидаги хабар 2021 йил 6 март куни соат 11:30 ларда туман ИИБга келиб тушган. “Янгиобод” МФЙда яшовчи фуқаро И.У.(эркак) ва унинг қизлари Р.С. (2003 йилда туғилган), Р.А. (2010 йилда туғилган) ва ўғли Р.М. (2005 йилда туғилган) ҳамда ушбу хонадонга меҳмонга келган А.Ш. хонадонда ўрнатилган иситиш печидан сизиб чиққан ис газидан заҳарланиб, вафот этган.\nУшбу ҳолат юзасидан Тўрткўл туман прокуратураси томонидан Жиноят кодексининг 259-моддаси 2-қисми “а, б” бандлари (Одам ўлишига, бошқа оғир оқибатлар келиб чиқишига сабаб бўлган ёнғин хавфсизлиги қоидаларини бузиш) билан жиноят иши қўзғатилган.\nТуман ИИБ дастлабки тергов ҳаракатларини олиб бормоқда.\nЭслатиб ўтамиз, аввалроқ Хоразм вилоятининг Шовот туманидаги чойхонада уч киши ис газидан заҳарланиб вафот этгани хабар қилинган эди.


Ўзбекистонга Россиядан 20 минг тонна шакар келтирилди — Ўзбекистонда ва дунёда рўй бераётган энг сўнгги янгиликлар ва хабарлар, жамият, иқтисодиёт, маданият, спорт, технологияларга оид қизиқарли мақолалар.\nHome/ O`zbekiston/Ўзбекистонга Россиядан 20 минг тонна шакар келтирилди\n0 1 305 1 minute read\nРоссия компаниялари шакар ишлаб чиқариш ҳажми керагидан ортиқ кўпайиб кетганлиги сабабли экспорт нархлари камайтирилди. Шу йил якунига қадар Ўзбекистонга 150 минг тонна шакар етказилади\n«Ўзбекозиқовқатхолдинг» компанияси Россиядан шакар импорт қилиш бўйича шартномаларни имзолади. Ҳозирги кунда Ўзбекистонга 20 минг тонна шакар келтирилди. Бу ҳақда “sputnik” хабар берди.\n«Ҳукумат топшириқлари асосида Россиядан шакар импорт қилиш бўйича бир нечта компаниялар билан шартномалар имзоланди. Республикага 20 минг тонна шакар етказилиши таъминланди», — деб маълум қилди РИА Новостига холдинг вакили.\nУнинг сўзларига кўра, шу йил ноябрь-декабрь ойларида Ўзбекистон истеъмол бозори шакарга бўлган эҳтиёж 150 минг тоннани ташкил қилади. Бугун Россия нархлари арзон ва логистика бўйича бошқа етказувчиларга қараганда қулай.\n«Россияда шакар керагидан ортиқ ишлаб чиқарилди… ва унинг нархи туширилиши Россия компанияларининг таклифлари биз учун жуда қулай. Бундан фойдаланиш мумкин», — дея таъкидлади холдинг вакили.\nШунингдек, компанияда Бразилиядан шакар хом ашёсини харид қилишни истисно қилмади, «агарда нархлари арзон бўлса».\n«Русагро» маълумотларига кўра, Россия шакарини етказиб бериш энг манфаатли йўналиш — Марказий Осиё мамлакатлари, хусусан Ўзбекистон ҳисобланади. Гуруҳ бош директори Максим Басов сўзларига кўра, агарда Россия 0,5 миллион тоннадан ортиқ шакар ишлаб чиқарилса, унинг ҳаммаси Ўзбекистонга жўнатилади.\nПрезидент Шавкат Мирзиёев ўз қарори билан 15 сентябрдан мамлакатга келтириладиган шакарни импорт божи ва акциз солиғи ставкаларини умуман бекор қилганди. Ундан аввал, 2000 йиллар бошидан 30 фоизлик ставка қўлланилган.\nРасмий статистика маълумотларига қараганда, Ўзбекистонда шакарга бўлган йиллик эҳтиёж — 700 минг тоннани ташкил қилади. 1998 йилда биринчи Хоразмда «Хоразм-шакар» заводи иш фаолияти йўлга қўйилганди. Ушбу завод бир суткада 1 минг тонна шакар ишлаб чиқариш қувватига эга.\n2014 йил якунида Тошкент вилоятида «Ангрен Шакар» МЧЖ ХК шакар заводи ишга туширилган.\nУшбу иккита завод ички бозор эҳтиёжини тўлиқ қондириш кўзда тутилган эди. Лекин импорт қилинадиган шакар хом ашё нархи қимматлиги сабабли бугунги кунда заводлар тўлиқ қувватда ишламаяпти.\nФайзулла Муллажонов 67 ёшида вафот этди\nСУРХОНДАРЁ ЎРМОНЛАРИДАГИ ТАБИИЙ ЮЛҒУНЗОРЛАР ПАЙҲОН ҚИЛИНМОҚДА


Шовотлик гиёҳванд жиноятчи ҳуқуқни муҳофаза қилиш органи ходимлари томонидан қўлга олинди\n20:09 / 26.08.2016 8188\nШовотлик Қаҳрамоннинг (исмлар ўзгартирилган) гиёҳвандликка берилгани сабаб оилавий аҳволи танг даражага келиб қолди. Яқинлари ва қариндош уруғлари узоқроқ юртга кетса, балки бу балодан қутулар, деган ниятда уни Россияга ишлашга юборишди. Бу ҳақда “Постда” нашри ёзмоқда.\nНижний Новгород шаҳрига етиб келган Қаҳрамон ҳалол меҳнат қилиб пул топиш ўрнига ўзига ўхшаган гиёҳвандларни излай бошлади. Тожикистонлик “Хўжа” лақабли шахс унга рўбарў келиб қолди. Гиёҳвандлик олди-сотдиси билан шуғулланаётган бу кимса Қаҳрамонни ўзининг шеригига айлантирди.\nБундан хабар топган ҳуқуқни муҳофаза қилувчи идоралар ходимлари дарҳол уни қўлга олди. Хуллас, у суд ҳукми билан озодликдан маҳрум қилинди.\nЖазони ўтаб бўлган Қаҳрамон Хоразмга қайтди. Аммо ўз ишини яна давом эттираверди. Кунлардан бир кун унга Хўжа қўнғироқ қилди ва Фарида исмли аёлдан гиёҳвандлик моддасини қабул қилиб олишини илтимос қилди. Қаҳрамон конфет қоғозларига ўралган наркотик моддани аёлдан қабул қилиб олади.\nУ бу моддаларни таниши Тўлқинга сотиб, бир қисмини икколови истеъмол қилиши арафасида ҳуқуқни муҳофаза қилиш органи ходимлари томонидан қўлга олинди.\nҚаҳрамон умрининг яна узоқ йилларини панжара ортида ўтказадиган бўлди.\nМаҳбуснинг мактуби: 3630 кун қамоқхонада сақланган китоб


Қозоғистон Президенти қатор ваколатларини парламент ва ҳукуматга топширади, АҚШ Мексика билан чегарада девор қуради, Усэйн Болт олтин медалдан маҳрум этилди ва бошқа янгиликлар.\nLotinchada 26 январ 2017, 12:02 Жаҳон\nҚозоғистон Президенти қатор ваколатларини парламент ва ҳукуматга топширади\n25 январь куни халққа мурожаат билан чиққан Қозоғистон Президенти Нурсултон Назарбоев давлат ҳукумати тармоқлари ўртасидаги ваколатлар қайта тақсимланишини маълум қилди. Президент ўзининг бир қатор ваколатларини парламент ва ҳукуматга топширади. Нурсултон Назарбоевнинг фикрича, бу бошқарув тизими самарадорлигини оширади. Ишлар икки асосий йўналишда олиб борилади. Биринчиси, ижтимоий-иқтисодий жараёнларни назорат қилиш бўйича қонунда белгиланган Президент ваколатларининг катта қисми ҳукумат ва бошқа ижро органлари ёки парламентга топширилади. Иккинчиси, янада мураккаброқ масала — ҳукумат тармоқлари ўртасидаги муносабатларни конституция даражасида мувофиқлаштириб туриш билан боғлиқ. «Ҳукуматни шакллантиришда парламент ролини кучайтириш, вазирлар маҳкамасининг депутатлар олдидаги жавобгарлигини ошириш муҳим, — деди Назарбоев. — Парламент сайловида ғолиб бўлган партия ҳукуматни шакллантиришда ҳал қилувчи таъсирга эга бўлади». // akorda.kz\nАҚШ Мексика билан чегара бўйлаб девор қуради\nАҚШ Президенти Дональд Трамп сайловолди ваъдаларини бажаришга киришди. Давлат раҳбари Мексика билан чегарага девор қуришни бошлаш тўғрисидаги қарорини эълон қилди. Бунгача Трамп миграция ва чегара назорати сиёсатини кучайтириш борасидаги икки қарорга имзо чекди. АҚШ Миллий хавфсизлик вазирлигида сўзга чиқар экан, Трамп: «Чегаралари бўлмаган миллат — миллат эмас. Бугундан бошлаб Америка Қўшма Штатлари ўз чегаралари устидан назоратни қайтаради, уни қайтариб олади… Мен ҳозиргина минглаб ҳаётларни, миллионлаб иш ўринлари ва миллиард, миллиардларни сақлаб қолувчи икки қарорга имзо чекдим», — деди. Трамп чегарадаги жисмоний тўсиқлар қурилиши зудлик билан бошланишини айтиб ўтди.\nСайловолди кампанияси вақтида Трамп Мексика билан чегара деворининг баландлиги 15 метрни, лойиҳа қиймати эса 10−12 млрд долларни ташкил этишини маълум қилган эди. // Euronews\nTurkish Airlines 26−27 январь кунлари қор ёғиши сабабли 327 рейсни бекор қилди\nТуркия миллий авиаташувчиси Turkish Airlines пайшанба ва жума кунлари кучли қор ёғиши сабабли Истанбул аэропортларидаги 327 та халқаро ва ички рейсни бекор қилди. Истанбул аэропортида яна 136 та рейс Туркиянинг бошқа авиакомпаниялари — Pegasus, Atlasglobal ва Onurair томонидан бекор қилинган. Январь ойи бошида Истанбулда ёққан қор шаҳардаги йўл ҳаракатини тўхтатиб қўйилиши, уч кун ичида 1400 дан зиёд рейсларнинг бекор қилинишига олиб келган эди. // РИА Новости\nУсэйн Болт шеригидан топилган допинг сабабли Олимпиада-2008 олтин медалидан маҳрум қилинди\nЯмайкалик спринтер Усэйн Болт ва унинг терма жамоадаги шериги Неста-Картер допинг-намуна қайта текширувидан сўнг Пекиндаги Олимпиада олтин медалидан маҳрум қилинди. Картер намунасида тақиқланган метилгексанамин препарати қолдиқлари аниқланди. Шундай қилиб, эркаклар ўртасида 4×100 метр эстафетаси натижалари бекор қилинди, ямайкалик спринтерлар медалларни қайтаришлари лозим. Медаль бекор қилинганидан сўнг Болт саккиз карра Олимпия чемпиони бўлиб қолди. Бунгача таниқли спринтер интерьвюда медални қайтаришга тайёрлигини маълум қилган эди. Олимпиада-2008 олтин медаллари эндиликда Тринидад ва Тобаго терма жамоасига тегишли бўлади, кумуш эса япон спринтерларига, бронза — бразилияликларга насиб этди. // РИА Новости\n«Газета.uz» 59 396


Санжар Умаров жарима изоляторида\n10,5 йилга озодликдан маҳрум этилган ва Бухородаги 64/47-қамоқхонага жўнатилган “Серқуёш Ўзбекистоним” коалицияси етакчиси Санжар Умаровнинг яқинда жарима изоляторига ташлангани ҳақида хабар тарқалди.\nУни кўргани борган синглиси Нодира Умарова сўзларига кўра, С.Умаров 8 кундан бери жарима изоляторида сақланмоқда. Яқинларига бунинг сабаби айтилмаган ва улар маҳбуснинг олдига қўйилмаган. Унга олиб келинган озиқ-овқатлар ҳам қайтарилган.\nС.Умаровнинг соғлиғи айни пайтда қандайлиги, мана икки ойдирки, маълум эмас. Яқинлари эса унинг соғлиғидан хавотирда. Зеро, Бухородаги бу қамоқхона маҳбусларнинг касаллик даражаси жиҳатдан биринчи ўринда туради.\n“Озод деҳқонлар” партияси етакчиси, “Серқуёш Ўзбекистоним” коалицияси аъзоси Нигора Ҳидоятова айни маълумотларни тасдиқлар экан, ҳозирги вақтда С.Умаров билан боғланиш, у ҳақда бирор маълумот олишнинг мутлақо имкони бўлмаётганини айтади.\n“С.Умаров 16 кунга жарима изоляторига ташланган. Нега уни жарима изоляторига ташлашган, соғлиғи қандай, ҳеч нарсани билмаймиз. Боиси, ҳозир адвокатимиз йўқ”, - дейди Н.Ҳидоятова.\nУ С.Умаров ҳуқуқини ҳимоя қилаётган адвокат Василий Красиловский ҳозир мамлакатни тарк этганини билдирди.\n“У Америка юристлар уюшмаси билан ҳамкорликда ишлар эди. В.Крсиловский алоҳида грант олган, шу асосда, асосан, мухолифат вакиллари, ҳуқуқ ҳимоячиларини ҳимоя қилар эди. Америка юристлар уюшмасини ёпиш ҳаракатлари бошлангандан сўнг унинг ҳаёти, фаолияти ҳам реал хавф остида қолди ва у мамлакатни тарк этди. Биз эса Санжар Умаровни ҳимоя қилишга қодир ва рози бўлган адвокатни ҳали топмадик”, - деди Н.Ҳидоятова.\nЭслатиб ўтамиз, С.Умаров шу йилнинг 6 мартида уюшган жиноятчилик, катта миқдордаги ўғирлик, ғайриқонуний равишда тадбиркорлик билан шуғулланиш, ўз лавозимини суиистеъмол қилиш, солиқлардан қочиш каби айловлар билан дастлабки суд қарорига кўра 14,5 йилга озодликдан маҳрум қилинган эди. Апелляция тартибида ўтган судда бу муддат 10,5 йилга туширилди.\nШунга қарамай, адвокат ва ҳимоясидаги шахс бу айбловни асоссиз ҳисоблаб, Ўзбекистон Олий судига мурожаат қилинишини билдирган эди. Аммо адвокат В.Красиловскийнинг мамлакатни тарк этгани бу иш охирига етмаганини кўрсатмоқда.


Ўзбек тадқиқотчиси коронавирусга қарши ўзига хос қурилма яратгани айтилмоқда » Sangzor.uz - Инновацион ахборот портали\nSangzor.uz » Breaking news » Ўзбек тадқиқотчиси коронавирусга қарши ўзига хос қурилма яратгани айтилмоқда\nЭндиликда COVID-19 ҳақида фанга кўп нарса маълум. Шулардан бири короновируснинг ҳаво орқали тарқалиши. Биргина йўтал ёки аксириш оқибатида ҳосил бўлган булутли томчилар ҳавода бир неча дақиқа давомида сақланиб туради.\nТошкент шаҳар санитария-эпидемиология осойишталик маркази томонидан тузилган экспертлар гуруҳи коронавирусга қарши ўзига хос курашиш йўлини топди. Sangzor.uz бу ҳақда илгари ҳам маълум қилган эди. Энди тафсилотларни очиқлаймиз.


..:: ISLOM.UZ ::.. - ОХИРАТНИНГ ДУНЁДАН АФЗАЛЛИГИ\nИслом руҳ билан жасад орасида ўртача йўл тутиб, икковлари тенг даражада, деб қўйган эмас. Балки Аллоҳнинг ҳикмати тақозоси билан, Ислом илм ва табиат қонунларига асосан бино қилинган. Илм айтадики, «Соғ танда - соғ ақл». Руҳий тараққиёт тананинг кўп ҳожатларидан маҳрум қилиш орқали ҳосил бўлмайди, балки ўша ҳожатларни ўртача ҳолда қондириш лозим, шу билан бирга Қуръон таъкидлаб ўтадики, охират ҳаёти - бу дунё ҳаётидан яхшидир. Ҳар бир мусулмон учун кўзлаган мақсади, руҳий камолотга эришишдир. Шунинг учун Аллоҳ охиратга яхши ишлар билан тайёргарлик кўрмай, бу дунё ҳаётига берилиб кетишдан қайтаради.\n«Ҳуд» сурасида шундай дейилган: «Кимки бу дунё ҳаётини ва унинг зийнатини хоҳласа, бу борадаги амалларининг (самараси)ни тўлиқ берурмиз. Улар бунда камситилмаслар. Ана ўшаларга охиратда дўзах оловидан бошқа ҳеч вақо йўқдир. Бу дунёда қилган ишлари ҳабата бўлди ва қилган амаллари ботил бўлди» (15 - 16-оятлар).\nАллоҳ таоло ўзига яқин бандаларини шундай сифатлайди: «Ва тақво қилганларга: «Роббингиз нимани нозил қилди?» дейилди. Улар: «Яхшиликни», дедилар. Чиройли амаллар қилганлар учун бу дунёда чиройли (мукофот) бордир. Албатта, охират диёри яхшироқдир. Роббиларининг диёри нақадар яхшидир» («Наҳл» сураси, 30-оят).\nҚуръони Каримда охиратнинг бу дунёдан афзаллиги турли оятларда айтиб ўтилган. Мисол учун «Анкабут» сурасида шундай дейилган: «Бу дунё ҳаёти фақат ўйин-кулгидан иборатдир. Агар билсалар, охират диёри, ана ўша ҳақиқий ҳаётдир» (64-оят).\n«Анфол» сурасида эса: «Сизлар дунёнинг ўткинчи матоҳини истарсизлар. Аллоҳ эса, охиратни истар» дейилган (67-оят).\nБу дунё ҳаётидан афзал охират ҳаёти борлигига ишониш, дунёда мусибат етган, азобда қолган кишилар учун кўнглини тинчлантиради. Шунингдек, бу эътиқод мўминлар ҳаётида ноумидлик, муваффақиятсизлик содир бўлган дамларда уларни янги руҳий қувват билан қувватлантириб, бу мусибатларга нисбатан бардошли бўлишга чорлайди.


by Admin on Sat Jul 31, 2010 7:33 am\nОзодлик Радиоси: Ўтунбаева Ўшда куйдирилган ўзбек маҳаллаларига борди\nАммо бу президент юришларидан бирор натижа бўлармикин? Ахир кузги совуқлар эшик тақиллатиб турибди. Биринчи навбатда ёниб кетган уйларда яшовчи инсонларга тез ёрдам кўрсатиб, бир . икки хонани тиклаб , истигичлар ўтказиб ва уларни газ, электр билан тезда таъминлашни йўлга қўйиш лозимдир. Кейин эса секин аста ёндирилшаг уйларни тиклаш учун одамларга маблағ бериш керак. Одамлар БМТ вакили айтгандек ўзларининг хуқуқларини ҳимоя қилинишини амалда ҳис қилишлари керак.


Андижондаги воқеада фуқаро ИИБга олиб кетилганда, оиласига хабар берилмаган – Омбудсман | Qalampir.uz\nАндижондаги воқеада фуқаро ИИБга олиб кетилганда, оиласига хабар берилмаган – Омбудсман\nЖамият\t24 Июнь 15:32 10446\nЖорий йилнинг 13 июнь куни Андижондан келган машъум хабар бутун Ўзбекистонни ларзага солди. Ички ишлар бўлими маъмурий биносида Жиноят қидирув бўлими вакиллари томонидан шафқатсизларча қийноққа солинган фуқаро А.Абдукаримов шифохонада жон бергани маълум бўлди. Ҳолат бўйича маълумот берган Бош прокуратура уч нафар Ички ишлар ходими қамоққа олингани ва жиноят иши қўзғатилганини билдирди. Ички ишлар вазирлиги ИИБнинг 5 ходими лавозимидан озод этилгани, 19 нафарига нисбатан жазо тайинлангани ҳақида маълум қилди.\nУшбу воқеа Ўзбекистонда ҳуқуқ-тартибот органларида доим ҳаспўшлаб келинган ҳақиқий ҳолатни яна бир бор юзага чиқарди. Аммо галдаги воқеани яширишнинг имкони бўлмади. Ҳолат айни вақтда нафақат мамлакат ичкарисида, балки ташқарида ҳам катта муҳокамалар, эътирозлар, қораловларга сабаб бўлмоқда. Халқаро ташкилотлар мамлакатдаги инсон ҳуқуқлари ва қийноқлар борасида яна бонг урмоқда.\nИИБдаги қийноқлардан сўнг вафот этган марҳум А.Абдукаримов ИИБга олиб кетилганда, унинг қариндошларига хабар берилмаган. Бу ҳақда “Юксалиш” умуммиллий ҳаракатида ўтган жамоатчилик мулоқотида Олий Мажлиснинг Инсон ҳуқуқлари бўйича вакили (омбудсман) Улуғбек Муҳаммадиев маълум қилди.\n“Куни кеча давлат раҳбарининг Инсон ҳуқуқлари бўйича Ўзбекистон Республикасининг Миллий стратегиясини тасдиқлаш тўғрисидаги фармони имзоланди. Фармонда Миллий стратегияни амалга ошириш бўйича “Йўл харитаси” белгиланган. Унга кўра, ушланган шахсни видеотасвирга ёзиш, унга процессуал ҳуқуқларини тушунтириш ва адвокатни рад этиш тартиби жорий қилинди.\nУшлаб турилган шахснинг яқин қариндошларини, улар мавжуд бўлмаса, бошқа қариндошларини бу ҳақда дарҳол хабардор қилиш мажбуриятини ҳуқуқни муҳофаза қилувчи органларига юклаш масаласи ҳам киритилган. Андижондаги воқеа мисолида қарасак, фуқаро ИИБга олиб кетилганда ҳеч кимга хеч нарса айтилмаган, қариндошлари унинг қаердалигидан бехабар қолишган. Шундай ҳолат бўлмаслиги керак! Ҳамма жараёнлар ривожланган мамлакатларда бўлгани каби қонуний бўлиши лозим. Яъни фуқаро ушланиб, олиб кетилдими, унинг қаердалиги, нима айб қўйилганидан қариндошлари бохабар қилиниши зарур”, дейди Муҳаммадиев.\nАндижонда бўлиб ўтган ҳолат мамлакат элитасидан тортиб, жамоатчилик вакилларининг эътирозига сабаб бўлмоқда. Депутат Расул Кушербоев Ички ишлар вазири истеъфо бериши кераклигини айтиб чиқди. “Адолат” социал-демократик партияси ҳуқуқ-тартибот органларидаги бундай муаммоларни бир неча кишини жазолаш орқали ечим бўлмаслигини қайд этди. Олий Мажлис Қонунчилик палатаси депутати Қодир Жўраев эса ИИВ марҳумнинг оила аъзоларидан узр сўраши кераклигини талаб қилиб чиқди. Депутат Гулруҳ Ағзамова эса ушбу ҳолатни 2005 йилда рўй берган Андижон воқеаларига тенглаштирди.\nБугунги йиғилишда Улуғбек Муҳаммадиевнинг қайд этишича, омбудсманга ҳуқуқ-тартибот органларидаги қийноққа солиш, қўпол муомала бўйича юзлаб мурожаатлар келиб тушмоқда.\n“Икки йилдан буён мамлакатимизда инсон ҳуқуқлари ҳолати бўйича парламентга ҳисоб берар эканмиз, инсонларга нисбатан тазйиқлар, қийноқлар масаласида маълумотларни алоҳида киритиб келяпмиз, очиқ эълон қилиняпти. Депутатлар кўп муҳокама қилишди. Ҳисобот якунида, албатта таклифларимизни ҳам бериб келяпмиз. Айтмоқчи бўлганим шуки, мамлакатимизда маҳкумлар шароитини яхшилашдан тортиб, эркинлик берилаётгани, афв этилишигача катта қадамлар қўйилди. Лекин бизга ички ишлар идоралари ходимларидан норозилик билдирилган шикоятлар (2019 йилда 100 дан ортиқ) келиши ҳамон давом этяпти. Уларда қийноққа солиш, қўпол муомала, тазйиқ ўтказиш баён этилган. Айнан мана шундай мурожаатларни алоҳида ўрганувчи ташкилот тузилиши кераклиги ҳақида таклифлар билдиргандик. Шундан келиб чиқиб, яқинда Қийноқларга қарши кураш қўмитасини тузиш лойиҳаси ишлаб чиқилди”, дейди Муҳаммадиев.\nУлуғбек Муҳаммадиев Андижон воқеаси\nШимолий Кореяда нега ҳамон коронавирус йўқ? Сир ошкор этилди\n03 Июль 12:06 43244\n04 Июль 19:01 30293\n04 Июль 17:15 24803\nТошкент шаҳар ҳокимлиги мансабдори пора билан ушланди\n03 Июль 08:59 24724\n04 Июль 09:49 24373


Америка манзаралари | TURONZAMIN\nPosted on 03/15/2013 by TURONZAMIN\nМалтнома. Бир пайтлар кимнинг ибораси билан айтганда қизил танлилар, яна кимнингдир ибоараси билан айтганда ҳиндулар яшаган заминни Малтнома дейишган. Ҳозир Портланд шаҳрининг марказини ҳамда Орегон атрофидаги тоғни ана шу ном билан аташади.\nРивоят қилишларича, Олтой тоғларидан уч оила уч тарафга йўлга чиққан экан. Уларнинг биринчиси Ўрхон сари йўл олибди. Бир кун келиб бу оиланинг давомчилари Кўктурк давлатини қурибдилар.\nИккинчи оила эса Шимолга – қорлик, музликлар бағрига йўл солибди. У ҳам ўз-ўзидан кўпайиб, Саха қабиласига ва сўнгра Саха давлатига айланибди. Йиллар ўтиб Ёқутистон дея ном олган бу ўлка сахаларнинг ўзига ҳам тор бўлибди.\nЎрхондан Ўрта Осиёга сўнгра эса Оврўпанинг марказига қараб йўл солган биринчи оиланинг авлодлари сингари учинчи оиланинг бошлиғи ўз акалари кетган йўллардан эмас, яна ҳам узоқ сўқмоқлардан юра-юра Аляскага ва у ердан кейинчалик номи Америка бўлган қитъага етишган экан.\nБугун бу ривоятда катта бир ҳақиқат борлиги ўртададир. Чунки Америкада яшаган ҳиндулар юзларча йил давом этган жангу жадалдан сўнг ўз тарихларини ўрганиб, биз Олтойдан келганмиз, демоқдалар.\nДарҳақиқат Саха фолклори ва ҳиндуларнинг анъанавий ўйинларига назар солсангиз ҳеч қандай фарқ сезмайсиз. Дунёнинг икки четида яшаган икки халқ минг йиллар давомида Шаманизмни ўзларининг динлари деб билганлар ва минг йиллар давомида олов атрофида тонг отар ўйинлар ўйнаганлар, дардларини оловга сўйлаганлар.\nОрегон штати ҳиндуларнинг қадимий марказларидан бири. Бугун ҳам уларнинг кўпчилиги шу заминда яшайди. Малтнома шаршараси саксон минг йил муқаддам отилган вулқондан сўнг вужудга келганини айтишар экан, 200 метр баландликдан оқиб тушаётган шаршаранинг ҳам ўз афсонаси борлигини ўрганасиз.\nАфсонага кўра, қизил танлилар ва оқ танлилар омонсиз жангга кирган пайтларида ҳиндуларнинг бир нечта чавандози дарё ва тоғ орасида, оқ танлилар қўршовида қолибди. Олдинда таҳлика, ортда таҳлика. Чапда сокин дарё, аммо дарё соҳилида ҳам таҳлика. Чавандозлар Малтнома шаршарасининг ортига бекинишибди.\nҲар ким ҳам журъат қилиб, ўқдай заминга санчилаётган шаршара остидан ўтиб, унинг орқасига бекина олмас экан.\nКамоннинг ёйи каби шамолкесар ҳиндулар шаршаранинг ортига бекинганларини сезиб қолган душманлари, шаршарани ўққа тутишибди. Ярадор чавандозларнинг қони шаршара маржонларига қўшилгани билан сув худди баҳодирларни яширмоқчи бўлгандек, бу қонни ўз бағрига сингдириб юборган ва уни сездирмаган экан.\nМалтнома шаршарасининг бошланадиган икки юз метр баландликдаги нуқтасига қадар олиб чиқадиган сўқмоқ йўлнинг бир жойида “Бу ёғочни ҳиндулар қизил рангга бўяшган. Унинг илдизидан баргига қадар бўялгандир” деган ёзув бор. Шаршаранинг мусиқаси ана шу ёзувни куйлаётгандек, гўё. Балки шаршара ютиб юборган қон ана шу дарахтнинг илдизига қадар етиб боргандир, дея ҳиндулар афсонавий чавандозлари хотирасини шу тарзда ёдлашгандир?1\nАслида инсон зотининг ҳазрати Одам Ато ва ҳазрати Момо Ҳаводан бошланганини ҳисобга олсак, “Уч оғайни ботирлар” ҳақидаги ривоят у қадар диққатмолик эмас. Аммо жангу жадаллардан омон чиққан бугунги тарих нуқтаи назаридан бу ривоятнинг аҳамияти бениҳоядир.\nБу не ажабки, Молдавияда яшаган, дини насроний бўлсада, ўзини турк деган ҳақўғизлар, яъни гагаузлар, Мўғилистон Гоби саҳроларида яшаган ва ҳамон будпараст бўлган қабилалар, биз туркмиз, деса Сибирнинг Саха кенгликларида шаман ўйинларини ўйнаган ёқутлар, биз турк миллатига мансубмиз, дея бугун очиқ-ойдин айтаётган бўлсалар, ва ниҳоят Саха ухлаш учун ёстиғига бош қўйганда Қуёшни қаршилаб уйғонган Малтнома ҳиндулари ҳам ўзларининг тарихларини Олтойга боғлаётган бир пайтда, биз Туркистон калимасидан ғурурланиб, Туркмиз дейишдан чўчиймиз. Ваҳоланки, буюк бир миллатнинг, Амир Темур ифодаси билан айтганда “бош бўғинимиз”.\nМалтнома шаршараси қаршисида ана шу туйғулар жумбушга келади ва дунёнинг нақадар торлиги, тарихнинг нақадар узунлиги кишини ҳайратга солади. Бир пайтлар Беруний ҳазратлари уммон ортидаги бу ўлкани тахмин қилганларида, балки бу заминда ўз қардошлари яшаётганидан ҳам хабарлари бўлмагандир? Балки бугун биз тинглаган ривоятлар ўша кунларнинг маҳсулидир?!\nИнсон умри бора-бора бир нуқтага қадалади. Агар тақдир сўқмоғи битган бўлса, уни на мўъжиза ва на Малтнома шаршараси қутқариб қололади. Аммо бу умр беҳуда кечмаган бўлса, бир кун кун келиб ҳеч бўлмаганда дарахтларнинг вужуди ва баргларини қирмизига бўяйди… Худди Малтнома дарахти сингари.\nЖаҳонгир Маматов, “Озодлик”, “Америка манзаралари” туркуми, 29 март, 1998 йил.\n« Дилмурод Саййид Сатира »


Сиёсий саҳнада “Ғафур Ғулом омили”га барҳам бериляптими?\n21 апрел 2021, Тошкент вақти: 07:02\nЎзбекистонда навбатдаги кадр ўзгаришлари амалга оширилди. Бу сафарги ўзгаришлар сенатор ва олим Беҳзод Йўлдошев, вазир Рустам Азимов ва ректор Бахтиёр Асқаров чекига тушди.\nЯқиндагина бош вазирнинг биринчи ўринбосари, иқтисод вазири лавозимидан олиниб, Ташқи иқтисодий алоқалар, савдо ва инвестиция вазирлиги раҳбарлигига тайинланган Р.Азимов орадан сал ўтмай, куни-кеча молия вазири этиб тасдиқланди.\nТаҳлилчи Шароф Убайдуллаев Р.Азимовнинг қисқа вақт ичида кетма-кет турли мансабларга ўтказилаётганига ажабланиш билдирди.\n“Мен бу одамнинг фаолиятига баҳо беришга ожизман. Лекин кадрлар бундай копток қилиб ўйнатилаверилса, улардан жавобгарлик талаб қилишга қандай ҳақли бўлинади”, - деди Ш.Убайдуллаев.\nСешанба куни кечқурун Ўзбекистон Фанлар академиясида мажлис бўлиб ўтди. Унда Олий Мажлис сенатори, академия президенти Беҳзод Йўлдошев ўз аризасига кўра ишдан кетгани маълум қилинди.\nФА академиги Тўра Мирзаевнинг “Озодлик” радиосига айтишича, академия президенти беш йил муддатга сайланади. Б.Йўлдошевнинг ваколат муддати тугаганига 2 ой бўлган. У бу ойлар давомида ишдан бўшаш ҳақида ариза бериб келган. Унинг ишдан кетиши ихтиёрий ва академия низомига мосдир.\nЎтган ҳафтада академия президентининг яқин қариндоши, мудофаа вазири Қодир Ғуломов ҳам вазифасидан озод қилинган эди.\nШ.Убайдаллаевнинг таъкидлашича, машҳур ўзбек шоири Ғафур Ғулом сулоласи бошида бир вақтлар Ўзбекистон президентининг қудратли маслаҳатчиси ҳисобланган Темур Алимов туради. Т.Алимовнинг яқинда сўнгги вақтларда эгаллаб турган камтарингина мансаби – Байналмилал маданият маркази раҳбарлигидан олиниши Ғ.Ғуломнинг набираси Б.Йўлдошев ва шоирнинг ўғли Қ.Ғуломовнинг лавозимидан кетиши билан давом этган.\n“Б.Йўлдошев Ядро физикаси институти директори лавозимида қолгани билан сенаторликдан кетиши табиий. Бир ҳафтада сенаторлардан 2-3 таси янгиланяпти. Бу жараён маромида давом этса, Сенат ҳам 1-2 йилда янгиланиб қолади”, - деди таҳлилчи.\nЎтган ҳафтада Тошкент архитектура ва қурилиш институти ректори Бахтиёр Асқаров ҳам ўз вазифасидан озод этилди. Институт ўқитувчиларининг билдиришича, Б.Асқаров ректор вазифада 15 йилдан бери ишлаб келган. Институтда ўтказилган мажлисда унинг ёши 60 дан ўтгани ва ўз хоҳишига кўра ариза ёзгани ректорнинг ишдан олиниши сабаблари сифатида кўрсатилган.


«пандемия» тегли мақолалар – Газета.uz\n«пандемия» тегли мақолалар\n2 апрель 2021, 12:02\nПандемия Ўзбекистонга амалга оширилган пул ўтказмаларининг камайишига сабаб бўла олмади\nЖаҳон банки таҳлилчилари пул ўтказмалари ҳажми 19,7 фоизга қисқаришини прогноз қилганди. Шунга қарамай, пандемия Ўзбекистонга амалга оширилган пул ўтказмаларининг қисқаришига таъсир кўрсатмади.\n9 феврал 2021, 20:26\nКоронавирус лабораторияда инсонга юққан бўлиши эҳтимоли паст — ЖССТ\nЖССТ экспертлари Уханда қарийб бир ой фаолият кўрсатиб, Sars-Cov-2 вирусининг инсонга қандай юққани бўйича тўртта фаразни ўрганди. Уларнинг фикрича, вируснинг лабораторияда инсонга юққан бўлиши эҳтимоли паст.\n24 декабр 2020, 19:08\nПандемия сабаб журналистларнинг муаммолари жиддийлашди — ЮНЕСКО\nЮНЕСКОнинг маълум қилишича, 2020 йилда ўз вазифасини бажариш давомида 59 нафар журналист ўлдирилган. Ташкилот пандемия бошланиши билан журналистларнинг хавфсизлиги борасидаги муаммолар ҳам жиддийлашганини айтмоқда.\n22 декабр 2020, 15:57\nАҚШда иқтисодиётни қўллаб-қувватлаш учун 892 млрд доллар ажратилади\nАҚШда инқирозни енгиллаштриш учун кўплаб фуқароларга 600 доллардан берилади, пандемия сабабли ишини йўқотганлар қўшимча тўлов олади.\nТошкентдаги иккита мактаб фаолияти вақтинча тўхтатилди\nТошкентда 14 сентядрдан ўз фаолиятини бошлаган 139 та мактабнинг 2 тасида дарслар коронавирус бўйича эпидемик вазият барқарор бўлгунга қадар тўхтатилди.\n25 август 2020, 20:59\nМактабларда қандай санитария қоидаларини жорий этиш таклиф қинмоқда?\nСанитария-эпидемиологик осойишталик агентлиги директори ўринбосари пандемия муносабати билан мактабларда ўқув жараёни қандай ташкил этилиши мумкинлигини сўзлаб берди. Дарс давомийлигини қисқартириш, таълимни 2−3 сменали ташкил этиш, қўлларни ювиш учун шароитлар яратиш ва уч нафардан ортиқ ўқувчида коронавирус аниқланган синфларни онлайнга ўтказиш таклиф қилинмоқда.\n23 июл 2020, 20:11\nПандемияни жиловлашда қатнашганлар фахрий унвон, орден ва медаллар билан мукофотланади\nПрезидент Шавкат Мирзиёев пандемияни жиловлашда фидойилик кўрсатган бир гуруҳ шифокорлар, ИИВ, ФВВ, Мудофаа вазирлиги, Миллий гвардия ходимлари ва бошқаларни фахрий унвон, орден ва медаллар билан мукофотлаш тўғрисидаги фармонни имзолаганини маълум қилди.


Такрорланиб турадиган муносабатлар » Категориялар » Барча мавзулар » Саҳифа : 1\nУшбу видео лавҳада Муҳаррам ойининг фазилатлари ва Ошуро кунинг рўзаси ҳақида сўз боради.\nФатво берувчи : Абдулазиз ибн Абдуллоҳ ибн Боз Таржима : Абу Абдуллоҳ Шоший\nMP4 4 / 10 / 1436 , 21/7/2015\nУшбу видео лавҳада устоз Обидхон қори шаввол ойида олти кун рўза тутишнинг фазилати, уни ҳайитдан кейинги кундан бошлаб тутадими ёки шаввол ойини хоҳлаган пайтида тутса бўлаверадими? Ҳамда рамазон қазоси борлар қандай йўл тутиши ҳақида айтиб ўтади.\nPDF 3 / 10 / 1436 , 20/7/2015\nМавлуднинг ҳукми ва душанба куни рўза тутиш\nУшбу дарс қуйидаги мавзуларни ўз ичига олади: – Мавлуднинг ҳукми; – Ҳар душанба куни дўзах аҳлидан бўлган Абу Лаҳабнинг азобини енгиллаштирилишининг сабаби; – Душанба куни рўза тутишнинг ҳукми;


01 июл 2022, Тошкент вақти: 18:37\nФаоллар Миразиз Бозоровга жиноят иши очилишининг асл сабаби унинг ҳукуматни танқид қилувчи чиқишлари эканини айтишади.\nЎзбекистонда ҳақорат ва туҳмат уюштиришда гумонланиб, уй ҳибсига олинган блогер Миразиз Бозоров янги айбловларга юз тутмоқда.\nАдвокати Сергей Майоровнинг Озодликка айтишича, 28 нафар фуқаро ҳамда Тошкентдаги 110-сон мактаб ўқитувчиларидан тушган жамоавий ариза асосидаги айбловлардан ташқари, Бозоровга яна учта блогер шикояти бўйича ҳам айблар қўйилган.\nМайоровнинг билдиришича, Ўзбекистон ҳукумати ва куч ишлатар тизимларига яқин деб ишониладиган уч нафар блогер ҳам Бозоровни туҳматда айбламоқда.\n“Бозоров устидан ҳақорат ва тухматлар ёғдириб, уни гейга чиқарган блогерларнинг аризаси алоҳида эпизод сифатида жиноят ишига тиркалмоқда. Бундан ташқари, 110-сон мактабнинг уч нафар ўқитувчиси ва яна 28 фуқаронинг шикоят аризаси жиноят ишига тиркалган. Уларнинг иддаосича, гўё Бозоров миллий анъаналарни оёқ ости қилган. Иш ҳали бу аризалар билан чекланмаса керак. Худди Бобомурод Абдуллаевга қарши ўйлаб топилган “Жатва”га ўхшаш давлат тўнтаришига уриниш каби нарсалар ҳам тиркалиши хавфи бор”, - дейди адвокат Сергей Майоров.\nМиразиз Бозоров шу йилнинг 28 март куни тунда бейсбол биталари билан қуролланган 3 нафар ниқобли шахс томонидан Тошкентдаги уйи олдида уриб кетилиши ортидан оғир жароҳатлар билан шифохонага ётқизилган эди.\nИчки ишлар вазирлиги ҳодиса учун блогернинг ўзини айблаган. Маҳаллий матбуотда унинг "иғвогарлиги" қораланган материаллар эълон қилинган.\nБозоровнинг ўзи калтакланишидан олдин Озодликка ҳукуматпараст блогерлар тарқатган “ҳар-хил ёлғон маълумотлар туфайли уларнинг обуначиларидан юзлаб ўлим таҳдидлари олгани"ни айтганди.\nАдвокати Сергей Майоровнинг сўзларига кўра, Миразиз Бозоровга таҳдидлар унинг Telegram ва TikTok ижтимоий тармоқлардаги каналлари орқали ҳукумат сиёсатини танқид қилиши ортидан бошланган.\nФранциядаги Марказий Осиёда инсон ҳуқуқлари ташкилоти раҳбари Надежда Атаева ҳам Бозоровга жиноят иши очилишининг асл сабаби унинг ҳукуматни танқид қилувчи чиқишлари бўлганини айтади.\n"Миразиз 2020 йил, июль ойида Ўзбекистонда шаффофлик йўқлигини айтиб, Жаҳон банки ва бошқа донорларни Ўзбекистонга кредит бермасликка чақирди. Унинг Тик-ток ва бошқа тармоқлардаги бу баёноти минглаб лайк олди. Чунки у одамларнинг кўнглидаги нарсани ёзиб чиқди. Айнан шу чиқиши ортидан Бозоров Миробод РОВДсига биринчи повесткани олди. Лекин чиқишлари бу билан тўхтамади. Кейин нима бўлди, унга гей деган ёрлиқ илиниб, блогерларга фас берилди. Миразизни тармоқда сазойи қилиб, юз минглаб обуначиларига унинг уй манзилигача эълон қилган ўша блогерлар энди жабрланувчи, Бозоров эса жиноятчига чиқариляпти”, - дейди Атаева.\nЎзбекистонда ҳукуматни танқид қилиб келган бошқа бир блогер Отабек Сатторий шу ҳафта бошида ҳақорат қилиш ва товламачиликда айбдор, деб топилиб 6 ярим йилга қамалди.\nНадежда Атаева Ўзбекистонда блогерларга босимларни ноябрь ойида бўлиши кутилаётган президентлик сайловлари билан боғлайди.\n“Сатторийнинг қамалиши, Бозоровга эса жиноят иши очилиши президент сайлови арафасида бўляпти. Бу бежиз эмас, Мирзиёевнинг обрўси жойларда тушиб кетган. Тармоқларга қарасангиз, Мирзиёев ва унинг оиласига салбий шарҳлар билан тўлиб тошган. Сатторий ҳам, Бозоров ҳам назорат қилиб бўлмайдиган блогерлар. Ҳатто менга таҳдидлар бўляпти, Бозоров ҳақида ёзма, деган маънода, кўряпсизми, вазият нақадар хатарли нуқтага етган”, - дейди Атаева.”\nСатторийга чиқарилган ҳукм ортидан АҚШ Давлат департаменти Ўзбекистонда блогерларга таъқибларни қоралаб чиқди.\n“Биз ўзбекистонликлар ва халқаро ҳамжамиятнинг блогерлар билан боғлиқ сўнгги ҳодисалар бўйича хавотирларига қўшиламиз ва ҳукуматни оммавий ахборот воситаларининг эркинлигини ҳурмат қилишга чақирамиз. Президент Мирзиёев таъкидлаганидек, очиқлик ва сўз эркинлиги Ўзбекистонни ислоҳ қилиш учун зарурдир”, - дейилади АҚШ Давлат департаментининг 12 май куни Тветтерда эълон қилган баёнотида.\nМиразиз Бозоров 28 март оқшомида Тошкентдаги уйи олдида қора ниқобли одамлар томонидан дўппослаб кетилганди. У оғир тан жароҳати билан касалхонага ётқизилган.\n“Булар гейми, йўқми?” Калтакланган блогерни кўргани борган фаоллар ИИБда сўроқ қилинди\nШу куни ижтимоий тармоқларда "Аллоҳу Акбар" деб ҳайқираётган ўнлаб одам Амир Темур ҳиёбонига йиғилган баъзи одамларни калтаклагани акс этган видеолар тарқалди. Озодлик билан суҳбатда бўлган фаоллар калтаклаш “атайлаб уюштирилган бўлиши”ини айтишган.\nМиразиз Бозоровнинг ўзи 28 март оқшомида, калтакланишидан бир неча соат олдин Озодликка Амир Темур хиёбонида ўтказилиши режалаштирилган тадбирнинг ЛГБТга мутлақо алоқаси йўқлиги ва бу каби тадбирлар аввал ҳам қаршиликсиз ўтказиб келинганини айтган. У ўзининг гетеросексуал эканлигини ҳам қўшимча қилган.\nИнсон ҳуқуқларини ҳимоя қилувчи қатор халқаро ташкилотлар, шунингдек АҚШ ҳамда Британиянинг Ўзбекистондаги элчилари Миразиз Бозоровга ҳужумни қоралаб чиқишган ва ўзбек расмийларини ҳодиса юзасидан текширув ўтказишга чақирганлар.


"Рома" янги стадион қуриш режасидан нега воз кечди?\n3 март, 2021, 10:56\n"Рома" янги стадион қуриш ниятидан воз кечди. Ушбу қарорга клубдаги молиявий ҳолат таҳлили таъсир кўрсатди. Чунки клуб 2020 йилнинг сўнгги олти ойида 74,8 миллион евро зарар кўрган.\nЭслатиб ўтамиз, 2021 йил февраль ойида Рим ҳокимияти янги "Стадио делла Рома" аренасини қуриш режаларини маъқуллаган эди. Лойиҳани амалга ошириш учун 1 миллиард евро миқдорида хусусий маблағларни жалб қилиш режалаштирилган эди, аммо режаларни қолдиришга тўғри келди.\n“Рома”нинг янги эгаси ҳисобланган Friedkin Group стадион қуриш режаси молиявий, иқтисодий ва ҳуқуқий вазиятлар туфайли бекор қилинганини маълум қилди. Бундан ташқари, коронавирус пандемияси ҳам режаларнинг барбод бўлишига катта таъсир кўрсатди.


Мутахассис Тошкентда жамоат транспортларида нима сабабдан қўлқоп тақиш кераклигини тушунтирди\n20-10-2020, 12:57 1 217\nАввалроқ Тошкентдаги жамоат транспортларида қўлқоп тақиш мажбурий эканлиги белгилаб қўйилган эди. Санитария-эпидемиологик осойишталик хизмати бошлиғининг биринчи ўринбосари Ботир Қурбонов ушбу тартиб нима сабабдан жорий қилинганини тушунтирди.\nҚурбонов тиббий қўлқоплар нафақат инсоннинг ўзини, балки атрофдагиларни ҳам вирусдан сақлашини маълум қилди. Қурбонов шунингдек, вирус нафақат ҳаво орқали, балки кўзнинг шиллиқ пардаси, бурун ва оғиз орқали ҳам юқишини таъкидлади.\n“Фуқаро қўлқоп тақса у юз, оғиз ва бурнига тегминмайди. Шу йўл орқали вирусдан ҳимояланиш мумкин”, – дейди мутахассис.\nШунингдек, Қурбонов жамоат транспортидан чиқиш билан дарров қўлқопларни ташлаб юбормасликни маслаҳат берди. Мутухассис уйга киргандан сўнг қўлқопни ташлаб юборишни тавсия қилди. унинг таъкидлашича, одамлар уйга келгунча ҳам эшик ушлагичлар, подъездларнинг рақамли эшиклари ва бошқа нарсаларни ҳам ушлайди.\nКимсан 24 октябр 2020 04:56\nКулкопни ечиш коидасини уни тулик бажармаса фойдаси йук.ечиш коидасини хамма билади деб уйламайман.шунинг учун кулкоп кийиш фойдасиз бекорга пул сарфланаяпти.\nЖамила 21 октябр 2020 08:33\nКеча 5а автобусига чикдим. Хеч кимда перчатка йук эди. Шафёрдан ташкари.\nolim 21 октябр 2020 07:52\nЭнди буниси шунчалик ахмоклик.хамма ек ифлосланиб кетди\nНосиржон 20 октябр 2020 19:44\nТошкентда вирус факат жамоат транспортидан фойдаланишни урганибди.Вилоятдаги вируслар хали урганишга улгирмаганга ухшайди. Шунисига хам шукир.\nФеруз 20 октябр 2020 16:29\nКулкоп бизнесини кучайтирамиз\nУзбек 20 октябр 2020 13:56\nМиллиардлаб пул хавога учарканда яна тунелларга ухшаб\nЎзбекистон янгиликлари » Жамият » Мутахассис Тошкентда жамоат транспортларида нима сабабдан қўлқоп тақиш кераклигини тушунтирди


21:36 / 15.06.2017\nИжтимоий тармоқларда лейборчи ва Британия парламенти аъзоси Эд Боллз ва Атроф-муҳит муҳофазаси вазири Майкл Гоувнинг лифтда Gangnam Style'га рақс тушаётган видеоси тарқалди. Видео юқори лавозимдаги амалдорларни бундай вазиятда кўришга ўрганмаган фойдаланувчилар томонидан турлича баҳоланди.\n"Гоувнинг хореография сабоқларини бериши камида ғалати", деб ҳисоблашмоқда Metro журналистлари.\nКейинчалик маълум бўлишича, британиялик амалдорлар бекорга лифтда рақсга тушишмаган. Бу эпизод The Channel 4'даги кўрсатувлардан бирида намойиш этилади. Кўрсатув 2016 йилда ўлдирилган Лейборчилар партияси аъзоси Ҳелен Жо Кокс хотирасига бағишланади.\nМарҳуманинг қариндошлари одамларни жипслаштириш мақсадида унинг шарафига байрам уюштиришга қарор қилишган. Шу боис Кокснинг хотирасига бағишланган кўрсатув ҳажвий йўналишда бўлади, дейилади The Telegraph'да.\nБритания рақс амалдорлар лифт Gangnam Style


Главная » Статьи » Дилшод каттабеков биография\nХасан сын Хусана | Hasan ibn Husan (Узбекистан) Прошу, на меня посмотрите! | Iltimos, Menga Qarang! (Узбекистан)\nПатриоты | Фидоийлар (Узбекистан)\nСовесть | Виждон (Узбекистан)\nХоджа Насреддин: Игра начинается (Россия, Узбекистан)\nЛюбовные испытания | Muhabbat sinovlari (Узбекистан)\nМаленький лекарь (Узбекистан)\nДанияр — главная роль\nпоследнее обновление информации: 19.12.2018\nДилшодбек Каттабеков: “Менга турмушга чиқадиган қизларга “кастинг” эълон қилдим...”\nДилшодбек Каттабеков илк маротаба “Кичкина табиб” фильмидаги ролидан сўнг халқ орасида яхшигина танилди. Шундан сўнг, бирин-кетин “Ҳасан ибн Ҳусан”, “Илтимос, менга қаранг”, “Фидоийлар”, “Хавфли бурилиш”, “Виждон”, “Ўйин бошланди” каби фильмларда ёш актёр катта-кичик ролларни ижро эта бошлади. Айни кунларда Қоратошдаги медиапаркда менежер сифатида фаолият юритиб келаётган Дилшодбек Каттабеков “Бекажон” газетасига берган интервьюсида охирги пайтларда нега санъатда кўринмай қолганига изоҳ берди.\n- Бизнесга берилиб кетиб, санъатдан йироқлашиш чўчитмайдими?\n- Ҳар бир инсоннинг қўшимча даромад келтирадиган иши бўлиши керак. Бошқа ҳамкасбларим қатори менда ҳам бу ҳолатнинг сабаби шу. Ижоддан бўш пайтларимда бекор юрмасдан, фойдали иш билан машғул бўлишни истадим. Кейин эркак кишига бекорчилик ярашмайди.\n- Съёмкаларга қандай вақт топяпсиз?\n- Бу ерга ишга жойлашаётганимда ҳамма масалани очиқ-ойдин гаплашиб, кейин шартнома тузганман. Санъатим, хизматлар, гастроллар ҳаммаси инобатга олинган. Аслида институтда бирга ўқиган курсдошим шу ерда ишлайди. Унинг таклифи билан бу ерга келиб қолдим. Бироқ афсусланмайман!\n- 2014 йилда магистратурани тамомладингиз. Шунча олган билимлар нима бўлади энди?\n- Магистратурани ишга солишнинг ҳали вақти келади. Бизнесга берилиб, санъатни тарк этиш ниятим йўқ. Ҳозир ҳам ижодий ишларни, съёмка ва шу каби масалаларни дам олиш кунларига ёки кечки пайтга мўлжаллаяпман. Ҳозирча ҳаммасига улгуряпман. Ҳеч кимдан танқид ҳам, дакки ҳам эшитмадим.\n- Негадир анча йиллардан бери сизни янги образларда кўрмадик. Ёки сизга талаб йўқми?\n- Ҳозир ҳам уйда бир нечта сценарийлар турибди. Ўйнашим керак бўлган роллар бир-бирига ўхшаш бўлгани учун ҳам рози бўлмаяпман. Кўпчилиги илк марта режиссёр сифатида кино олаётган ижодкорлардан тушган таклифлар. Менинг у кинога боғлиқ жойим борми йўқми, буни ўйлашаётгани йўқ. Муҳими мен бирор эпизодда кўриниб, бироз кулгили қилиб берсам бўлди. Режиссуранинг қонуниятлари, кинонинг мазмун-моҳияти билан қизиқиб ҳам кўришаётани йўқ. Шунинг учун гарчи ачинарли бўлса-да, “йўқ” деб жавоб беряпман. Энди портлаб чиқадиган ролларни ўйнашни истайман. Бир хилликдан чарчадим.\n- Ҳомий билан ишлайсизми ёки ўз пулингизга?\n- Шу пайтгача ҳомий билан ишлаган эмасман. Ижодий ишларимга ўз пулимни сарф қилмаганман. Тўғри, бу борада таклифлар бўлган. Бироқ келишувимиз бир жойдан чиқмаганидан кейин бу ишга қўл урмадим.\n- Ёшингиз ўтяпти. Уйланиш, оила қуриш деганларидек...\n- Мени тушунадиган, йўқчилик, қийинчиликларга дуч келганда сабрли, беҳуда рашк қилмайдиган ва энг муҳими ишонадиган, яхши-ёмон кунимда менга куч бағишлаб турадиган рафиқам бўлишини истайман. Машҳурлигим учун эмас, оддий инсон сифатида севиб ардоқлайдиган аёлга жуфти ҳалол бўлишни ният қиляпман.\n- Қачон уйланишни режалаштиргансиз?\n- Тўй шу йил охирига ёки кейинги йилга режалаштирилган. Уйдагилар “Севган қизинг бўлса айт, совчиликка борайлик”, деб қўйишмаяпти. Севган қизим йўқлигидан, менга турмушга чиқадиган қизлар учун “кастинг” эълон қилганман (кулади). Қиз излаяпмиз, учрашувлар дегандек...\n- Оилангиз, ака-укаларингиз ҳақида ҳам гапириб беринг?\n- Оиламиз унчалик кичик эмас. Етти кишидан иборат. Икки акам, бир укам ва синглим бор. Акаларим оилали, синглим ҳам. Укамга эса мендан кейин навбат тегади. Ота-онам умуман оиламизнинг ҳаммаси Сирдарёнинг Ховос туманида яшашади. Фақат мен пойтахтдаман. Икки ҳафтада бир марта она қишлоғимга бориб тураман.


Бас, сен ҳаққа мойил бўлиб, динга юз тут. Бу Аллоҳ одамларни яратган асил табиатдир. Аллоҳнинг яратганини ўзгартириб бўлмас. Ушбу тўғри диндир. Лекин одамларнинг кўпи билмаслар. 1


"Локомотив" эртага оқ либосда ўйнайди / CHAMPIONAT.asia\n11:52"Реал" Каземирога "Атлетико"дан ўринбосар топди 4 11:42Olamsport: Фазлиддин Ғоибназаровнинг фаолиятидаги энг катта гонорар, ўзбек боксчисига чемпионлик жанги керак 0 11:30Алиссон навбатдаги мукофотни қабул қилиб олди 6 11:07Карикатура: "Арсенал" Европа Лигаси орқали Чемпионлар Лигасида ўйнамоқчи эди, аммо... 3 10:45Неймар учинчи бор "Барселона"ни судга бермоқда 11 10:24Европа Лигаси. Энг қиммат ўйинчи ким? 11 09:45“Манчестер Юнайтед” кетма-кет 7 та ўйиндан бери мағлуб бўлмаяпти 11 09:24МЮ “Олд Траффорд”да сўнгги 9 йил ичидаги энг йирик ғалабасини қайд этди 9 09:10"Қўқон-1912" - "Бухоро". Превью 31 09:04Скоулз: “МЮнинг келажаги ёрқин бўлиши аниқ” 7 08:46Артета “Олимпиакос”дан қабул қилинган мағлубиятдан сўнг нималар деди? 10 08:28Расман: “Ювентус”—“Интер” учрашуви мухлисларсиз ўтади 3 08:20Европа Лигаси. "Бенфика" - "Шахтер" 3:3 1 08:15Европа Лигаси. "Интер" - "Лудогорец" 2:1 0 08:10Европа Лигаси. "Манчестер Юнайтед" - "Брюгге" 5:0 1\n"Локомотив" эртага оқ либосда ўйнайди\n10 мар 2019 18:13\nТеглар : "Локомотив"\nЭртага, 11 март куни "Локомотив" Осиё чемпионлар лигаси гуруҳ босқичидан ўрин олган 2-тур учрашувини ўтказади.\n"Темирйўлчилар" Доҳада "Ал Райан" меҳмони бўлишади.\nБугун маҳаллий вақт билан 14:00да ўйин олдидан митинг, сўнгра матбуот анжумани ташкил этилди. Учрашув комиссари олиб борган митингда ўйинга алоқадор ташкилий масалалар келишиб олинди, шунингдек эртанги беллашувда жамоаларнинг қайси либосларда тўп тепишига ойдинлик киритилди.\nДемак, меҳмон жамоа "Локомотив" эртага оқ либосда ҳаракат қилади. Майдон эгалари "Ал Райан" эса ўзининг йўл-йўл қизил-қора рангли футболкаларида ўйнайди. Эртанги баҳс "Жассим бин Ҳамад" стадионида бўлиб ўтади ва маҳаллий вақт билан 18:35 (Тошкент вақти билан 20:35)да старт олади.


Тимур Копадзе ЎзПФЛга таклиф берди\nБош саҳифаЯнгиликларТимур Копадзе ЎзПФЛга таклиф берди\n15 Январ, 2021\nЎзбекистон Профессионал футбол лигаси бош директори Диёр Имомхўжаев ўз телеграм-каналида Тимур Копадзенинг ЎзПФЛга берган таклифи ҳақида фикр билдирди. «Ўзбекистон U-19 термаси бош мураббийи Тимур Кападзе бир таклиф берди: U-21 жамоалари иштирокидаги учрашувларни асосий жамоалар ўйинидан бир кун олдин эмас, бир кун кейин ўтказиш.\nБу ҳақда фикрлашдик ва қуйидаги ижобий жиҳатларни кўрдик:\nбунда асосий жамоа бош мураббийида U-21 жамоаси ўйинини кузатиш учун кўпроқ имконият бўлади. Чунки бир кун аввал у ўз жамоасининг ўйинолди машғулот билан банд бўлади. Ўйиндан кейинги кунда эса унинг ўрнини ёрдамчи мураббий, жисмоний тайёргарлик бўйича мураббий ва физиотерапевт билдирмаслиги мумкин;\nU-21 жамоаси ҳам асосий майдонда, яъни, яхши майдонда ўйнаш имконига эга бўлади. Бунда биз U-21 учун ажратилган майдонларни ўрганамиз. Майдон талабга жавоб бермаса, U-21 жамоаси асосий майдонда ўйнайди. Бу эса асосий майдонини кўз қорачиғидек асрайдиган клубга U-21 учун ҳам яхши майдон қуриш мажбуриятини юклайди.\nБиз бу борада Суперлига клублари фикрлари билан ҳам албатта қизиқиб кўрамиз» — деб ёзади Имомхўжаев.\nCпорт оламидаги қайноқ xабарлар бу ерда.\nИш стажи тўлиқ бўлмаган фуқароларга пенсия қандай тайинланади?\n«Ўзбекистон» халқаро форумлар саройида классик мусиқа кечаси ўтказилади\nМанба: бугун Президент аҳолини уй-жой билан таъминлаш масаласида йиғилиш ўтказади\nЯпонияда минг дозадан кўпроқ вакцина «айниб» қолди\nЎзбекистон ва Хитой компанияси ҳамкорлигида яратилган вакцина рўйхатдан ўтказилди


Ажрашмоқчи бўлганлар иши билан энди сунъий интеллект шуғулланади - Terabayt.Uz\nАвстралия Миллий юридик ёрдами ажрашишга қарор қилган жуфтликлар учун Amica сунъий интеллекти асосида ишловчи янги онлайн-хизматни тақдим этди. Бу ҳақда ZDNet хабарига таяниб Daryo нашри ёзмоқда.\nЎҚИНГ: Ажрашишларнинг асосий сабабларидан бири – Fortnite ва бошқа компьютер ўйинлари экан!\n«Сунъий интеллект собиқ жуфтликларнинг мол-мулки ва қарашларини объектив баҳолаб, уларга мос келадиган қарор қабул қилади. Хусусан, Amica ҳиссиётга берилган суҳбатлар ва ноқулай учрашувлардан қочиш имконини беради, чунки томонларнинг барча маълумотлари булутли сервисда сақланади», – дейди Австралия ҳукумати.\nЛойиҳа раҳбари Габриэль Кеннининг ҳисоблашича, сунъий интеллект ажрашиш жараёнига кетадиган юридик харажатларни камайтиради, юридик контораларнинг ишини енгиллаштириб, судлар юкламасини озайтиришга хизмат қилади.\n«Одамлар ўз муаммоларини узоқ ҳуқуқий жанглар учун ўн минглаб доллар сарфламасдан ҳал эта олади», – дейди Кенни.\nСунъий интеллектнинг бу борадаги ўзига хослиги – холислигида. Федерал ҳукумат ҳозирда лойиҳа учун 3 миллион Австралия доллари ажратган.\nМаълум қилинишича, лойиҳа йил охирига қадар бепул тақдим этилади, 2021 йилнинг январидан сервисдан фойдаланиш учун жуфтлик 444 Австралия доллари тўлаши керак бўлади. Таъкидланишича, ушбу пуллар сервисни такомиллаштиришга йўналтирилади.\nЎҚИНГ: Никоҳ учун идеал жуфт танлаб берувчи дастур яратилди!\n#сунъий идрок #сунъий онг #янги технологиялар #сунъий интеллект


Даволаниш учун квотани 9 ой кутган қозоғистонлик қизча уни олгандан бир кун ўтиб ҳаётдан кўз юмди\n16:28 / 12.10.2015\nҚозоғистоннинг Қизилўрда вилоятидан бўлган қизча Олма-Отадаги тиббиёт марказларидан бирида даволаниш учун квота олганидан сўнг бир кун ўтиб вафот этди. Маҳаллий мутахассислар унинг касаллигига ташҳис қўя олишмади. Унинг вазни мунтазам равишда камайиб, охир-оқибат ҳаётдан кўз юмди, дея ёзмоқда “Карвон”.\n2015 йилнинг 25 сентябрь куни Арай онаси билан Олма-Отадаги Педиатрия ва болалар жарроҳлиги марказига келишди. Қизалоқ зудлик билан жонлантириш бўлимига ётқизилиб, сунъий нафас ускунаси уланди. Қизалоқда кислород, оқсил ва қувват етишмаслиги, озғинлик аломатлари қайд этилди.\nШифокорларнинг айтишича, Арай 2014 йил ноябридан буён мунтазам даволаниб келган. Унинг қонидаги гемоглабин миқдори мутазам равишда пасайиб келган. Таъкидланишича, барча ташҳислар тўлиқ бўлмаган, айрим талаб қилинган текширувлар мутлақо ўтказилмаган. Олма-оталик шифокорлар Арайда оғир пневмонияни ҳам қайд этишган, бироқ амбулатор картасида бу ҳақда қайдлар учрамаган.\nМарказ директорининг айтишича, барча мураккаб текширувлар узоғи билан бир ой вақтни олса-да, 9 ой давомида болага ташҳис қўйилмаган.\nЎз вилоятидаги шифокорлар касалликка ташҳис қўя олмаганидан сўнг фарзандини Олма-Ота шаҳридаги тиббиёт марказида даволашга етарлича маблағ топа олмаган ота-она ОАВга мурожаат қилганидан сўнг квотани қўлга кирита олган. Бироқ қизчага ўз вақтида ёрдам кўрсата олишмаган.


Жиззах вилоят ДСБ бошлиғи сайёр қабулдан сўнг ногиронлиги бор шахслар хонадонида бўлди » Мирзачўл тумани ҳокимлиги расмий сайти\nМирзачўл тумани ҳокимлиги » Янгиликлар » Жиззах вилоят ДСБ бошлиғи сайёр қабулдан сўнг ногиронлиги бор шахслар хонадонида бўлди\n5 сентябр куни Мирзачўл туманидаги “Гулзор” ҚФЙ ҳудудида IV-сектор раҳбари, вилоят давлат солиқ бошқармаси бошлиғи Абдукарим Ишназаровнинг сайёр қабули ўтказилди.\nОммавий сайёр қабулда вилоят сектор раҳбарлари ҳамда тегишли ташкилот ва муассасалар раҳбарлари ҳам иштирок этди.\nЎзбекистон Республикаси Президенти халқ қабулхонаси томонидан республика бўйлаб ташкил этилган мазкур тадбирлар доирасида мурожаатларнинг асосий қисми бевосита учрашув давомида қаноатлантирилган бўлса, айримлари бўйича асослантирилган тушунтиришлар берилди.\nҚабулга келувчи фуқароларнинг 2 нафари туман кадастр бўлимларига ўзлари яшаб турган уй-жойларига эгалик ҳуқуқини тасдиқловчи кадастр ҳужжатларини олиш ёки тиклаш мақсадида бир неча марта мурожаат қилган бўлсада бу мурожаат ҳанузгача ўз ечимини топмаган. Тадбир давомида 4-сектор раҳбари томонидан ушбу масалага ечим топилди.\n- Бугун менинг ҳам мурожаатим ижобий ҳал этилди. Ҳанузгача оилавий шароитим яхши эмаслигини билиб ҳам 2 ёшли набирамга нафақа пулини тайинлаб беришмаган эди. Ҳозир мана шу муаммо бартараф этилди, - дейди Гулзор қишлоқ фуқаролар йиғинида яшовчи Гулмира Аҳмедова. Менга яқиндан ёрдам берган 4-сектор ишчи гуруҳига ўз миннатдорчилигимни билдираман.\nСайёр қабулда 17 нафардан ортиқ фуқаро 19 та муаммоли масалалар билан мурожаат этдилар, шундан 7 нафар фуқароларнинг мурожаатлари жойида ижобий ҳал этилди. 12 нафар фуқароларнинг масалалари ечим топилиши бўйича бошқа ташкилотларга йўналтирилди.\nШу куни 4-сектор раҳбари Абдукарим Ишназаров қишлоқда ногирон оилалар ҳолидан хабар олиб, уларнинг мурожаатини ҳам тинглади. Фуқаро Шерқул Муроддинов асли ўқитувчи бўлиб, ҳозирда инсульт касаллиги билан оғриганлиги боис ногиронлик аравачаси ва гуруҳ ногиронлигига чиқишига амалий ёрдам сўраб мурожаат этди. Ишчи гуруҳ ёрдамида унинг мурожаати ҳам ижобиий ҳал этилди.


“Бухоро вилояти Жондор туманидаги Пўлоти қишлоғидаги пахта теримчиларига пахта пули берилмаяпти. Илтимос¸ ëрдам беринглар”¸ деб Озодликка мурожаат қилган теримчига кўра¸ Нуриддин фермер хўжалигида пахта тераëтган 50-60 нафар ишчи биринчи ва охирги марта пахта пулини 19 сентябрь куни олган.\n“Бизга бошида пахта пули ҳар беш кунда нақд берилади¸ дейилди. Аммо ҳозиргача бир марта – 19 сентябрда пул олдик. Биринчи терим пайтида 100 килолаб пахта тердик¸ лекин пулдан дарак йўқ. Сўрасак¸ “банк бизга пул бермаяпти”¸ дейишаяпти. Бутун тирикчилигимиз ҳозир пахта пулига қараб қолган. Биз фермерни танимаймиз. Унинг одамлари бизга пул йўқ¸ деб жавоб бераяпти”¸ дейди Озодлик билан суҳбатда пулини ололмай юрган теримчилардан бири.\nОзодлик билан суҳбатда теримчиларга пул бериш учун масъул Агробанкнинг Жондор бўлими расмийси¸ пахта пулини беришнинг айрим ҳолларда 2-3 кунга кечикиши кузатилаëтгани¸ бироқ уч ҳафтадан бери пул бермасликка банкнинг алоқаси йўқлигини таъкидлади:\n- Хлопзавод фермернинг ҳисобига пул кўчирмаяпти¸ счëтида пули йўқ. Биз бор пулни ушлаб¸ уни бермай ўтирган бўлсак¸ эътироз билдиришса ўринли. Ҳозир пахта пули биринчи навбатда берилаяпти. Лекин банкдан пулни олиб¸ уни вақтида тарқатмаëтган фермерлар борлигини биламиз. Бунинг бизга алоқаси йўқ¸ деди Агробанк вакили.\nРеспублика банк тизимида ишлайдиган масъуллардан бирининг таъкидича¸ теримчиларга ҳар беш кунда пахта пулини нақд бериш¸ шу кунларда банкларга юклатилган асосий вазифа ва бу топшириқни бажармаган “банкир калласи билан жавоб беради”.\n“Ҳозир нақд пул тушумининг ҳаммаси¸ ойлик¸ пенсия ва бошқа тўловлар қолиб¸ теримчига нақд пул беришга кетаяпти ва бу жуда қаттиқ назоратда. Ҳеч кимнинг жони ўнта эмас¸ бу кўрсатмани бузишга. Лекин банкдан нақд пул олиб¸ уни айлантириб олиш ҳолатлари бор ва бундайлар аниқланса¸ оқибати улар учун ëмон бўлади”¸ деди республика банк тизимидаги расмий ўз шахси очиқланмаслик шарти билан.\nОзодлик билан микрофонсиз суҳбатда вилоят банкларидан бирининг масъули¸ Бош вазирнинг қаттиқ туриб берган бу топшириғига қарамай¸ Марказий банк теримчига бериш учун лозим нақд пулнинг 30 фоизини етказиб беролмаëтганини айтади.\n“Нақд пул ҳозир ўзимизга ҳам йўқ¸ ўзимизни ҳам 100 фоиз пластикка ўтказишди. Нақд пулни фақат теримчига бераяпмиз. Лекин етишмовчилик ҳам бор. Марказий банкдан бизга керагидан 30 фоиз кам нақд пул ажратилаяпти. Шунинг учун айрим жойларда теримчи пулини беришда кечикишлар бўлаяпти"¸ деб эътироф этди вилоят банкларидан бири расмийси.\nЖорий йил апрель ойида Бош вазир Шавкат Мирзиëвга нақд пул тақчиллиги ҳақида мактуб ëзган Марказий банк раисининг биринчи ўринбосари¸ агар нақд пулни банк айланмасига қайтариш муаммосига тезда ечим топилмаса¸ “махсус контингент¸ мониторингга олинган стратегик корхоналар иш ҳақи¸ пахта йиғим теримчилари учун Марказий банк томонидан 2015 йилда 3¸0 триллион сўмдан кўпроқ мадад пуллари чиқаришга тўғри келади ва бу ўз навбатида¸ муомаладаги пул миқдорининг ошишига таъсир кўрсатади”¸ деб огоҳлантирган эди.\n2015 йил пахта мавсумига келиб янада кучайган нақд пул тақчиллигини ҳал қилиш учун Марказий банк Бош вазирга таклиф қилган чора-тадбирлардан қайсиларининг ижро учун қабул қилинганию¸ Марказий банк 3 триллион янги сўм босиб чиқарган-чиқармаганига оид маълумот ҳозирча Озодлик ихтиëрида йўқ.


Профилактика инспекторининг томорқаси\n1 Июл 2020 йил 452\nХалқимиз учун томорқа қўшимча даромад манбаи, оилани экологик тоза маҳсулотлар билан таъминлаш имконияти ҳисобланади. Шу маънода, юртдошларимиз ердан 2-3 маротаба ҳосил олиш усул ва воситаларидан кенг фойдаланишга интиладилар. Қолаверса, дунё аҳолиси сонининг ортиши томорқани озиқ-овқат хавфсизлигини таъминлашнинг омилларидан бирига айлантирди.\nМазкур жиҳатлар эътиборга олинган ҳолда сўнгги йилларда мамлакатимизда томорқадан самарали фойдаланишни рағбатлантириш, бу йўналишдаги маданиятни юксалтириш чоралари кўрилаётир. Жумладан, республикамиз Президентининг 2018 йил 26 апрелдаги “Фермер, деҳқон хўжаликлари ва томорқа ер эгалари фаолиятини такомиллаштириш бўйича қўшимча чора-тадбирлар тўғрисида”ги қарори аҳолининг томорқадан унумли фойдаланиши учун уруғ, кўчат, техника ва бошқа воситаларни етказиб бериш, суғориш тизимларини юзага келтириш, томчилатиб суғоришни жорий этиш каби масалаларни ҳал қилиш тизимини шакллантириш учун хизмат қилди.\nУшбу ҳуқуқий ҳужжатда сектор раҳбарлари ўз ҳудудларида томорқалардан талаб даражасида фойдаланилишига масъул эканликлари кўрсатиб ўтилган. Шу сабабли ички ишлар органларининг раҳбар ва ходимлари бу йўналишдаги тадбирларда фаол иштирок этмоқдалар. Айниқса, профилактика инспекторлари қишлоқ ва маҳалла фуқаролар йиғинлари раисларининг ҳуқуқ-тартибот масалалари бўйича ўринбосарлари сифатида томорқачиликни ривожлантиришга катта ҳисса қўшишаяпти.\nЧунончи, Жиззах шаҳар ИИОФМБ ички ишлар органлари 1-сонли таянч пункти профлактика инспектори, лейтенант Жонибек Ҳайитов “Олмазор” маҳалласи аҳлига ибрат бўлаётир. Профилактика инспекторининг хизмат уйида бўлсангиз, кичиккина томорқасида картошка, помидор, бодринг, бақлажон, пиёз, қалампир ҳамда 4 хил турда кўкат етиштирилаётганлигига гувоҳ бўласиз. Жорий йил кўтарилган илк ҳосил 40 килограмм картошка бўлди. Бўшаган майдонга яна картошка уруғи қадалган. Помидор ва бодринг ҳам ҳосилга кирган. Худди шундай, 4 хил турда гул ўстирилмоқда. Қисқаси, бир қарич бўш жой йўқ, деган жумлани лейтенантнинг томорқасига нисбатан иккиланмасдан қўллаш мумкин.\n— Маҳалла ҳудудида профилактика инспекторининг хизмат уйи билан таъминланиши аҳолига қатор қулайликларни туғдиради, — дейди Жонибек Ҳайитов. — Хусусан, аҳоли сутканинг исталган вақти ички ишлар органлари вакилига мурожаат қилиш имконига эга бўлди. Профилактика инспекторларининг ўзлари эса ижарада яшаш ташвишидан қутилдилар. Соҳа вакиллари оилавий ишлари билан шуғуланиш учун кўпроқ вақтга эга бўлишди. Худди шундай, томорқадан ҳам самарали фойдаланиш шароити юзага келди. Мисол учун томорқам кичик бўлса-да ўтган йили 11 туп олма, ўрик, хурмо, гилос ва олча кўчатлари экдим, келаси йил ҳосилга киради. Шунингдек, хизмат уйим ёнидаги бўш турган ташландиқ жойни тозалаб, 10 туп мевали дарахт кўчатлари ўтқаздим. Тез ҳосилга кирадиган навларни танлаганман. Бу йил қишда экиндан бўшаган томорқа майдонига тўлалигича плёнка остида саримсоқ пиёз, сабзи, пиёз ва кўкатлар етиштирмоқчиман. Шунингдек, ҳовлимнинг бетон қопланган қисмида тувакларда 50 туп бодринг ва 50 туп помидор экишни режалаштирдим. Бунинг учун девор бўйлаб ип тортиб чиқаман, яъни, кўчатлар ипга чирмашиб ўсади, кўп жой эгалламайди. Хуллас, ҳамма турдаги мева ва полиз маҳсулотларини ҳовлимда етиштириш чораларини кўраяпман.\nПрофилактика инспектори маҳалла фаоллари билан биргаликда “Олмазор” маҳалласи аҳлини томорқадан унумли фойдаланишга ундамоқда. Бу ишнинг шахсий ибрат йўли билан амалга ошираётгани тарғиботнинг ишончли ва самарали бўлишини таъминлаётир.\nМаълумот ўрнида айтиш керак, жорий йилнинг ўтган даврида “Олмазор” маҳалласи ҳудудида фақат битта жиноят қайд қилинди. Гиёҳванд модда сақлаш билан боғлиқ мазкур қонунбузарликни профилактика инспектори Жонибек Ҳайитов фош этган. Ҳуқуқбузарлик ва жиноятларнинг олдини олишга қаратилган чора-тадбирлар натижаси ўлароқ сўнгги йилларда маҳаллада жиноятчиликни кескин камайтиришга эришилди.


Газета ўлмайди, газета яшайди, замондош! – Jurnalist\nГазета ўлмайди, газета яшайди, замондош!\nR S2020-10-21T09:12:43+05:0021 Oktabr, 2020|Фарғона вил.|\nГазета саҳифаларига кўз нурини тўкиб, ҳар сўзга жигарининг суви билан жон киритаётган, журналис-тиканинг ҳалол-у пок нонини еб, аллақачон жонининг бўлагига айланган газетасининг танг аҳволидан оғриниб келаётган устозларимнинг, зўрма-зўраки “яшаш”га ўтган таҳририят ичида худди боласини ташлаб кетолмаётган онадай безовта ижодкор оналарим, оталаримнинг кўнгли ёришди.\nНе бахтки, миллат тарбиячиларининг байрамига бағишланган қутлуғ кун оммавий ахборот воситалари, айниқса, босма нашрларга том маънода, яшаш, юксалиш умидини берди. Давлатимиз раҳбарининг матбуот тақдири учун қайғуриб айтган сўзлари журналистларнинг айни дилидаги гап бўлди.\nМуҳтарам Президентимизнинг “Афсуски, биз кейинги йилларда “мажбурий обуна” баҳонасида ихтиёрий обу-\nнани ҳам йўқ қилдик. Бунинг натижасида мактаб ва олийгоҳларнинг ўқитувчи ва домлалари ўзлари учун зарур бўлган газета ва журналлардан ажралиб қолди. Шундай аянчли ҳолга келдикки, ҳатто айрим раҳбарлар газета ўқимаслиги билан мақтанадиган бўлдилар.Ўзингиз биласиз, дунёда компьютер технологиялари энг ривожланган давлатлардан бири бу – Япониядир. Лекин ушбу мамлакатда кунига 3-4 миллион нусхада нашр этиладиган газеталар борлигига нима дейсиз? Айтмоқчиманки, ҳаётимизда радио-телевидение, Интернет билан бирга босма нашрларнинг ҳам ўз ўрни бор”, деган сўзлари матбуот шахсан давлат раҳбарининг эътиборида эканлигини англатади, азизлар. Энди раҳбарлар газета ўқимаслиги билан мақтаниш тугул, унинг обунасига тўсқинликни ҳам бас қилади. Қолаверса, қайси соҳада меҳнат қилмасин, ҳар бир раҳбар-мутахассис ҳеч бўлмаганда ўзи яшаб турган вилоятдаги жараёнларнинг газета саҳифасидаги аксини кўриш, ишда орқада қолиб кетмаслик, юксалиш учун ҳам давлат нашрларига обуна бўлади.\n— Давлатимиз раҳбари ҳақ гапни айтдилар, ОАВ билан мулоқот қилмаган раҳбарнинг келажаги бўлмайди, — дейди Фарғона давлат университетининг ёшлар билан ишлаш, маънавият ва маърифат бўлими бошлиғи Фозил Отақулов. — Олийгоҳимиз газетхонлик, матбуот билан мустаҳкам алоқалар ўрнатиш борасида олдинги ўринларда туради, деб бемалол айта оламан. Бунинг сабаби, аввало, олий ўқув юрти чинакам маърифат ўчоғи, маънавият тарбиячиси. Бунда меҳнат қилаётган ҳар бир зиёли босма нашрларни нафақат мунтазам кузатиб бориши, балки давлатимиз раҳбарининг тарихий чиқишлари, илм-фан соҳасидаги янги изланишлар, муҳим саналар, умуман, юртимиздаги ислоҳотлар жараёни ҳақида ўз мулоҳаза ва муносабатини газета минбаридан туриб халққа етказиши кераклигини яхши англашади. Энг ривожланган мамлакатлар катта-кичик раҳбарларининг ҳар иш куни газета мутолаасидан бошланиши ҳақида мулоҳаза қилсак, дунёда эришилаётган муваффақиятларнинг асосий калитини топган бўламиз. Зотан, матбуот билан мақсадларимиз муштарак. Президентимиз таъкидлаганидек, ОАВ билан доимий алоқа ўрнатмасликка, газета ва журналлардан узилишга асло ҳаққимиз йўқ.\nҲа, энди аввалгидай газета ўқиш ва мутолаа қилишдан чекинишнинг, асли нондай азиз бўлган газета саҳифаларига беписанд кўз югуртиришнинг, айниқса, “бизни мажбурий обунага ундашяпти” деб айюҳаннос солишнинг ҳожати йўқ. Чунки, газета ва китоб ўқимаган одамлар фикрлашдан тўхтайди, тафаккури оқсоқ кишидан эса на давлат, на жамиятга ва на оилага манфаат йўқ.\nТашкилот, корхона ва муассасалардаги газета мутолаа-си жиддий масала, энди бу борада улар танлайдиган йўл аниқ: газета ўқилади, матбуотнинг бардавом бўлишига энди улар ҳам масъул. Бироқ шу билан бирга оилалардаги газетхонлик муҳитининг йўқолиб бораётганини ҳам жимгина кузатяпмиз. Оилаларимизга газета кириб келмаётганига анча бўлди. Уйига газета кириб келмаган одамнинг мутолаага иштиёқи сўнади. “Мен электрон ўқийман”, “Интернетда ҳаммаси бор”, “Газета етиб келгунча, сайтлардан ўқиб бўламан” дея “оғизга урадиган”ларга ҳам арзирли гап бор.\n“Бор билан йўқни, ҳақиқат билан гумонни фарқига бормайдиган, глобал тўлқинлар ичида ўз тафаккурига озуқа эмас, фақат ахборот, янгилик истаб юкинаётган замондошим! Интернет журналистикасининг фидойилари, техниканинг қудратидан маърифат, маънавият нурини улашиш йўлида усталик билан фойдаланаётган ҳамкасбларимизга тасанно айтган кўйи, сизга юзланаман. Аввало, ўз она тилида тўғри ёзишни билмайдиган, тилига келганини, ҳатто “уйдаги гаплар”ни бутун оламга айни “кўча тили”да етказаётган олғирларга қанчалик ихлос қилаётганингизни билмайсиз. Интернетда ёзилгани ҳам тўғри бўлиб чиқар, аммо ундаги хабарлар чинакам маънавиятсизлик, юзсизликнинг тарғиботига, чегара билмас хавфли кучга айланиб қолаётгани, аксарият, ғараз ва бемаъни “вой-вуй”ларнинг урчишига сабаб бўлаётганини наҳот англамаётган бўлсан-гиз? Газета-журнал эса бутунлай бошқа масала. Аввало, у бугун қўлингизда турибдими, эртага ҳам бор. Унда чоп этиладиган ҳар бир мақоланинг муаллифи, масъули бор. Зотан, ҳар қандай мавзу ҳам матбуот минбарига олиб чиқилавермайди, матбуот — маънавий тарбиячи. Босма нашрларнинг белгиланган қоидалари газета ва журналларнинг савия-си, муштарийнинг талаб ва истакларига мослигини ҳам белгилайди. Газетани шошилмай, фикрлар тарозисини созлаб, қайта-қайта ўқисангиз бўлаверади, интернетда шошиб қолишингиз ёки бугун ўқиганингизни эртага титкилаб ҳам тополмаслигингиз мумкин. Энди айтингчи, сиз аввало, ўзингизнинг, ўз болангизнинг тарбияси, тафаккурини қай бирига ишониб топширасиз?..\nАйни пайтда 103 ёшли отахон газета, Фарғона матбуотининг фахри бўлмиш “Фарғона ҳақиқати”да ҳам бу борада оғриқли нуқталар бор. Вилоят ҳокимлигининг бош нашри тарғиботи, обунасига ҳар бир бошқарма, ташкилот ва муассасалар эътибори юксалишига талабгормиз, албатта.\nҲақиқат шуки, газета ўлмайди, газета яшайди, замондош!


“Ҳар бир ёшдан бир китоб” акциясида бир кун ичида 3 мингдан ортиқ китоб йиғилди- Kruz.uz\n“Ҳар бир ёшдан бир китоб” акциясида бир кун ичида 3 мингдан ортиқ китоб йиғилди\n09:51, 19.05.2019 680 0 Жамият\nНукус шаҳри Ёшлар марказида “Ҳар бир ёшдан бир китоб” акцияси бошланди. Ёшлар маркази фаесида бўш столлар Қорақалпоғистон Республикасининг Мўйноқ, Тахтакўпир, Тўрткўл ва бошқада энг чекка туманларида яшаётган ёшлар учун ёшлардан китобларни қабул қилиш учун ҳозир ва нозир бўлиб турибди.\nАна биз куткан китоблар ҳам келишни бошлади. Энг биринчилардан бўлиб акцияга Қорақалпоғистон Республикаси ўрта махсус касб-ҳунар бошқармасидан 300 та китоб етиб келди. Бундан сўнг олий таълим муассасалари, ёзувчилар уюшмаси ҳамда нодавлат нотижорат ташкилотлардан 2 соат ичида 3000 дан ортиқ китоблар келди. Бу ҳали бошланиши акция давом этади. Ушбу акцияда 15000 га яқин китобларни тўплаш ва тарқатиш режалаштирилган.\n5 та ташаббус ижросини барча шаҳар ва туманларда ўз вақтида ва сифатли бажарилишини таъминлаш мақсадида Ёшлар иттифоқи Қорақалпоғистон Республикаси Кенгаши масъул ходимлари маҳаллий Кенгашлари фаолиятини мувофиқлаштириш ҳамда уларга амалий ёрдам бериш учун бириктирилди.Ҳар ҳафтанинг жума ва шанба кунлари тарғибот тадбирлари ташкил этиш тизими йўлга қўйилди. Бугун ҳам шанба Мўйноқ туманида “Беш ташаббус-беш имконият” шиори остида тадбирлар ташкил қилинмоқда.\n“Ҳар бир ёшдан бир китоб” акциясининг биринчи куни келган китоблардан 1200 таси шу куннинг ўзида Мўйноқ туманига йўл олди.\n-Бу акция ёшларнинг ўзларининг ташаббуси билан ташкил қилинди. Бир куннинг ўзида шунча китоб йиғилди. Ҳали ҳам туҳфалар давом этаётганлигини олий талим муассасалари йетакчилари айтмоқда. Тўпланган китоблар орасида дарсликлар, болалар учун китоблардан тортиб, қорақалпоқ, ўзбек, жаҳон адабиётлари ҳамда энг сўнги нашр қилинган ҳар ҳил жанрдаги китоблар ҳам бор. Бу китобларнинг ҳаммасини Республикамизнинг энг чекка туманларининг энг чекка авулларигача тарқатамиз,-дейди Ўзбекистон ёшлар иттифоқи Қорақалпоғистон Кенгаши раисининг ўринбосари Бийбижан Аралбаева.\nҲар бир ёшдан бир китоб


“ПОРА В ОТПУСК” ДАСТУРИ ЎЗБЕКИСТОНДА\nЖорий йилнинг Туризмни ривожлантириш давлат қўмитаси ҳамкорлигида Ўзбекистонда тасвирга олинган “Пора в отпуск” кўрсатувининг навбатдаги сони Россиянинг “НТВ” телеканалида эфирга узатилди.\nУшбу кўрсатув орқали россиялик телетомошабинлар ўлкамизнинг ҳар бир туристга маъқул келувчи бой сайёҳлик потенциали ва янги туризм хизматлари ҳақида маълумот олиш имкониятига эга бўлишди.\nРоссиялик оила Бухоро шаҳрида Шарқ бозори билан танишишга, россияликлар орасида жуда машҳур бўлган паловнинг тайёрланиши ва унга танланувчи маҳсулотлар сирини ўрганишга муваффақ бўлди. Хива шаҳрида эса меҳмонлар миллий рақсларимиздан бири бўлган Хоразм рақсини мароқ билан кузатишди ҳамда Хива шаҳрини томоша қилишди.\nКўрсатув қаҳрамонлари туялар ва отларда сайр қилиш, Орол денгизида чўмилиш, қумли тепаликлар бўйлаб махсус автоуловларда саёҳат, ўтовда тунаш каби бир қатор қизиқарли воқеалар иштирокчисига айланишди.


Ўзбекистонда ёш бошқарув кадрлар Топ-35талик рўйхатини тузилди\nКасалланганлар сони 6 574 585\nСоғайганлар сони 3 171 177\nВафот этганлар 388 047\nЎзбекистонда коронавирусдан соғайганлар 3000 га яқинлашди. Навоийда 42 нафар бемор тузалди \nЖами овоз: 1735 та.\nЖами овоз: 11153 та.\nЖами овоз: 18665 та.\nЖами овоз: 14390 та.\n“Юксалиш” умуммиллий ҳаракати Ижтимоий ва иқтисодий ташаббуслар институти экспертлари билан ҳамкорликда бугунги кунда ислоҳотлар марказида бўлиб, Ўзбекистонда масъулиятли вазифаларни бажараётган ёш бошқарув кадрлар Топ-35талик рўйхатини тузди. Унда 40 ёшгача бўлган, бошқарув лавозимида фаолият юритаётган кадрлар ўрин олган. Рўйхатни шакллантиришда уларнинг ташаббускорлиги, янги ғоя ва таклифларни илгари суриши, ўзгаришларга очиқлиги инобатга олинган.\nҲақиқатдан ҳам даврда ёш, прогрессив фикрлайдиган ва салоҳиятли кадрларга катта эътибор қаратилиб, улар стратегик муҳим соҳаларга жалб этилмоқда.\nКиритилди: 06:30 10.10.2019. Ўқилди: 1037 марта. Фикрлар сони: 0 та.